[pic] | EUROPOS KOMISIJA | Briuselis, 2010.7.23 KOM(2010) 395 galutinis 2010/0212 (COD) Pasiūlymas EUROPOS PARLAMENTO IR TARYBOS REGLAMENTAS (ES) Nr. …/…... dėl žemės ir miškų ūkio transporto priemonių patvirtinimo (Tekstas svarbus EEE)SEK(2010) 934 SEK(2010) 933 AIŠKINAMASIS MEMORANDUMAS 1. Pasiūlymo aplinkybės - Pasiūlymo pagrindas ir tikslai Pasiūlymo tikslas – nustatyti suderintas žemės ir miškų ūkio traktorių (traktorių, priekabų ir velkamosios įrangos) gamybos taisykles, kad būtų užtikrintas vidaus rinkos veikimas, o tuo pačiu aukšto lygio kelių eismo bei darbo sauga ir aplinkosauga. Bus pakeisti galiojantys teisės aktai, kad pasiūlymas atitiktų geresnio reglamentavimo ir supaprastinimo principus. Pasiūlymu siekiama didinti transporto priemonių saugą – nustatomi visų kategorijų žemės ir miškų ūkio traktorių reikalavimai. Galiausiai pasiūlymu skatinamas pramonės konkurencingumas supaprastinant galiojančius teisės aktus, reglamentuojančius transporto priemonių tipo patvirtinimą, didinant skaidrumą ir mažinant administracinę naštą. | Bendrosios aplinkybės Siekiant išvengti, kad valstybės narės taikytų skirtingus reikalavimus, ir visoje Bendrijoje užtikrinti aukšto lygio kelių eismo saugą bei aplinkosaugą ir ES tipo patvirtinimo suderintą sistemą, Sąjungos lygiu buvo suderinti traktorių tipo patvirtinimo, atsižvelgiant į daugelį saugos ir aplinkosaugos nuostatų, techniniai reikalavimai. Jau sukurtos naujos technologijos, pvz., ABS (stabdžių antiblokavimo sistema), kurias greitai bus galima įdiegti ir taip gerokai pagerinti transporto priemonių saugą. Moksliniai tyrimai rodo, kad tokių technologijų kaip standarto naudojimas naujose transporto priemonėse teiktų didelių privalumų. Be to, nustačius bendrus privalomuosius reikalavimus būtų išvengta vidaus rinkos susiskaidymo dėl skirtingų produktų standartų valstybėse narėse. Komisijos komunikate „Konkurencingos automobilių pramonės reglamentavimo sistema 21-ajame amžiuje“[1] pritarta „CARS 21“ ataskaitoje[2] pateiktai rekomendacijai supaprastinti dabartinę visos transporto priemonės tipo patvirtinimo reglamentavimo sistemą. Remiantis šia rekomendacija pasiūlyme gerokai supaprastinami tipo patvirtinimą reglamentuojantys teisės aktai – 24 pagrindinės direktyvos (ir maždaug 35 susijusios pakeitimų direktyvos), reglamentuojančios žemės ir miškų ūkio transporto priemonių techninius reikalavimus, pakeičiamos vienu Tarybos ir Parlamento reglamentu. | Pasiūlymo srityje taikomos priemonės Traktorių tipo patvirtinimą reglamentuoja šie ES teisės aktai: Tarybos direktyvos 74/347/EEB, 76/432/EEB, 76/763/EEB, 77/537/EEB, 78/764/EEB, 80/720/EEB, 86/297/EEB, 86/298/EEB, 86/415/EEB, 87/402/EEB, Europos Parlamento ir Tarybos direktyvos 2000/25/EB, 2003/37/EB, 2009/57/EB, 2009/58/EB, 2009/59/EB, 2009/60/EB, 2009/61/EB, 2009/63/EB, 2009/64/EB, 2009/66/EB, 2009/68/EB, 2009/75/EB, 2009/76/EB ir 2009/144/EB. Pasiūlymo projektu, jo įgyvendinimo teisės aktais ir deleguotais teisės aktais bus perkelti minėtuose teisės aktuose nustatyti galiojantys reikalavimai. Palyginti su galiojančiais teisės aktais, šiame reglamente bus nustatyti vienos pažangios saugos priemonės – stabdžių antiblokavimo sistemos – nauji reikalavimai ir vėl atnaujinta keletas stabdžių reikalavimų, pvz., trumpesnis stabdymo kelias ir hidrostatinių sistemų diegimas. Be to, pasiūlyme bus nustatyti reikalavimai dėl įvairių techninių aspektų, taikomi tų transporto priemonių kategorijoms, kurioms jie dar nenustatyti pagal Direktyvą 2003/37/EB, ir atitinkantys minėtomis direktyvomis šiuo metu nustatytą lygį. Derėjimas su kitomis Sąjungos politikos sritimis ir tikslais Pasiūlymas atitinka ES tikslą užtikrinti didesnę kelių eismo saugą, kaip apibrėžta visų pirma Baltojoje knygoje dėl Europos transporto politikos[3]. 2001 m. Komisija priėmė šią knygą, kurioje įtvirtinta Europos kelių eismo saugos veiksmų programa. Be to, pasiūlyme nesiūloma keisti esamo aplinkos apsaugos lygio. Vienintelis pakeitimas – reglamente turėtų būti daroma nuoroda į Direktyvą 97/68/EB dėl ne kelių mobiliųjų mašinų išmetamų teršalų kiekio vietoj specialios nuorodos į traktorius, taip supaprastėja įgyvendinimo procesas, o svarbiausi elementai paliekami atsižvelgiant į būsimus pokyčius. Galiausiai pasiūlymas atitinka ES strategiją dėl reglamentavimo aplinkos supaprastinimo, kaip paskelbta Komisijos komunikate „Bendrijos acquis atnaujinimas ir supaprastinimas“[4], kuriame variklinių transporto priemonių tipo patvirtinimo sistema įvardijama kaip prioritetinė sritis, kurią reglamentuojančius Bendrijos teisės aktus reikėtų supaprastinti. | 2. Konsultacijos su suinteresuotosiomis šalimis ir poveikio vertinimas | Konsultacijos su suinteresuotosiomis šalimis | Konsultacijų metodai, pagrindiniai tiriamieji sektoriai ir bendras respondentų apibūdinimas Rengdama pasiūlymą Komisija konsultavosi su suinteresuotosiomis šalimis keletu būdų. Vyko bendro pobūdžio konsultacijos internetu, aptariant visus pasiūlymo aspektus. Buvo gauta atsiliepimų iš valstybių narių (ministerijų), traktorių gamintojų (Europos ir nacionalinių atstovų ir atskirų bendrovių) ir kompetentingų gamintojų, transporto organizacijų ir vartotojų atstovų. Rengiant poveikio vertinimo tyrimą išorės konsultacinė bendrovė paragino apie 200 suinteresuotųjų šalių įnešti savo indėlį ir atsiųsti pastabų. Taip pat buvo surengtas susitikimas su suinteresuotosiomis šalimis. Pasiūlymas buvo aptartas per kelis Komisijos žemės ūkio traktorių darbo grupės posėdžius. | Atsakymų santrauka ir kaip į juos buvo atsižvelgta Konsultuojantis internetu suinteresuotosios šalys iškėlė nemažai klausimų. Prie šio pasiūlymo pridedamame poveikio vertinime išsamiai atsižvelgiama į iškeltus esminius klausimus ir aptariama, kaip į juos atsižvelgta. | Nuo 2008 m. liepos 3 d. iki 2008 m. rugsėjo 12 d. vyko viešos konsultacijos internetu. Komisija sulaukė 19 atsiliepimų. Rezultatai pateikti adresu http://ec.europa.eu/enterprise/automotive/consultation/agricultural_vehicles/call.htm. | Tiriamųjų duomenų rinkimas ir naudojimas | Susijusios mokslo ir (arba) tiriamųjų duomenų sritys Rengiant pasiūlymą teko vertinti įvairias politikos alternatyvas, taip pat susijusį ekonominį ir socialinį poveikį bei poveikį aplinkai. | Naudoti metodai Konsultacinė bendrovė „TRL ltd.“ visoms suinteresuotosioms šalims nusiuntė klausimyną. Posėdyje su suinteresuotosiomis šalimis buvo aptartas pirmas ataskaitos variantas ir gauta naujų atsiliepimų. | Priemonės, kuriomis siekiama supažindinti visuomenę su ekspertų nuomone TRL ataskaitą galima rasti Įmonių ir pramonės GD svetainėje. | Poveikio vertinimas Kalbant apie pagrindinius pasiūlymo aspektus, svarstytos įvairios alternatyvos. 1. Supaprastinimo aspektai – I: direktyvos ar reglamentai a) Politika nekeičiama. Tai reikštų, kad liktų galioti 24 direktyvos, kurios prireikus būtų iš dalies keičiamos. b) Galiojančios direktyvos pakeičiamos vienu reglamentu. c) Galiojančios direktyvos pakeičiamos vienu reglamentu, priimamu pagal bendro sprendimo procedūrą, ir keletu teminių deleguotų ir įgyvendinimo teisės aktų. Tai pasirinktoji alternatyva. 2. Supaprastinimo aspektai – II: detalūs visus aspektus apimantys ES teisės aktai arba nuoroda į tarptautinius standartus a) Politika nekeičiama. Tai reikštų, kad liktų galioti 24 direktyvos, kurios prireikus būtų iš dalies keičiamos. Direktyvos toliau būtų taikomos kartu su galiojančiomis JT EEK taisyklėmis ir EBPO normomis, kurių techniniai reikalavimai paprastai (tačiau ne visuomet) yra tokie patys. Šiuo metu su tipo patvirtinimo sistema tiesiogiai nesusijusioms suinteresuotosioms šalims tai kelia nemažai painiavos ir lemia ne visai skaidrią reglamentavimo sistemą. b) Esant galimybei galiojančios direktyvos pakeičiamos lygiavertėmis JT EEK taisyklėmis. c) Esant galimybei galiojančios atskirosios direktyvos pakeičiamos lygiavertėmis JT EEK taisyklėmis arba EBPO normomis (apsaugos nuo apvirtimo sistemos) arba gali būti pakeičiamos CEN/CENELEC ar ISO standartais. Pasirinkta ši alternatyva, nes visų pirma taip nacionalinės institucijos ir pramonė pasinaudotų didžiausiais supaprastinimo privalumais. 3. Vidaus rinkos sukūrimas a) Politika nekeičiama. Tai reikštų, kad Direktyvoje 2003/37/EB numatytas paketas būtų palaipsniui įgyvendintas. b) Galutinai parengiami ES tipo patvirtinimo reikalavimai, o ES visos transporto priemonės tipo patvirtinimas tampa privalomas visoms kategorijoms. c) Galutinai parengiami ES tipo patvirtinimo reikalavimai, o ES visos transporto priemonės tipo patvirtinimas išlieka neprivalomas tam tikroms kategorijoms (T4, T5, C, R ir S). Komisija atliko darbo programoje numatytą poveikio vertinimą, ataskaitą galima rasti šiuo adresu [CIRKA TINKLALAPIS]. 3. Teisiniai pasiūlymo aspektai Siūlomų veiksmų santrauka Panaikinant 24 direktyvas, pasiūlymu gerokai supaprastinami žemės ūkio transporto priemonių tipo patvirtinimo sistemos reikalavimai dėl saugos ir išmetamųjų teršalų. Pasiūlyme numatytais deleguotais teisės aktais bus nustatyti išsamūs nauji privalomieji stabdžių reikalavimai. Visų pirma pagal šį pasiūlymą priimtuose deleguotuose teisės aktuose bus keliami, be kita ko, tokie reikalavimai: privalomos pritvirtinti stabdžių antiblokavimo sistemos kai kurių kategorijų transporto priemonėse (T5 greitaeigiuose traktoriuose ir jų priekabose, tinkamose važiuoti didesniu kaip 40 km/h greičiu); geresnės stabdymo charakteristikos; traktorių ir priekabų/velkamųjų įrenginių suderinamumas. Teisinis pagrindas Šio pasiūlymo teisinis pagrindas yra Sutarties dėl Europos Sąjungos veikimo 114 straipsnis. Subsidiarumo principas Subsidiarumo principas taikomas, nes pasiūlymas nepriklauso išimtinei Sąjungos kompetencijai. Valstybės narės negali deramai pasiekti pasiūlyme numatytų tikslų dėl toliau nurodytų priežasčių. Siekiant sukurti ES transporto priemonių tipo patvirtinimo sistemą, variklinių transporto priemonių tipo patvirtinimo reikalavimai dėl saugos ir aplinkosaugos privalo būti suderinti Sąjungos lygiu. Vien tik valstybių narių veiksmų nepakaktų ES visos transporto priemonės tipo patvirtinimo sistemai užtikrinti. Būtina imtis veiksmų Europos Sąjungos lygiu, nes reikia vengti kliūčių bendrajai rinkai. Sąjungos lygio veiksmais bus galima lengviau pasiekti pasiūlymo tikslus, nes taip bus išvengta vidaus rinkos susiskaidymo, kuris kiltų priešingu atveju, ir bus pagerinta transporto priemonių sauga ir aplinkosauginis veiksmingumas. Todėl pasiūlymas atitinka subsidiarumo principą. Proporcingumo principas Pasiūlymas atitinka proporcingumo principą dėl toliau nurodytų priežasčių. Kaip nurodyta poveikio vertinime, pasiūlymas atitinka proporcingumo principą, nes jame nenumatoma nieko, kas nėra būtina siekiant užtikrinti tinkamą vidaus rinkos veikimą, o kartu aukštą visuomenės saugos ir aplinkosaugos lygį. Supaprastinus reglamentavimo aplinką bus gerokai prisidėta prie nacionalinių institucijų ir pramonės administracinių išlaidų mažinimo. Pasirinkta priemonė Siūloma priemonė – reglamentas. Kitos priemonės būtų netinkamos dėl toliau nurodytų priežasčių. Manoma, kad reglamentas yra tinkama priemonė užtikrinti, kad būtų laikomasi reikalavimų, ir jo nereikia perkelti į valstybių narių nacionalinę teisę. Pasiūlyme taikomas dviejų lygių metodas, pradėtas taikyti Europos Parlamento prašymu ir naudojamas kituose teisės aktuose, priklausančiuose ES variklinių transporto priemonių tipo patvirtinimo sričiai. Pagal šį metodą numatoma tokia teisėkūros procedūra: pirma, Europos Parlamentas ir Taryba nustatys esmines nuostatas reglamentu, kuris grindžiamas Sutarties dėl ES veikimo 114 straipsniu, pagal įprastą teisėkūros procedūrą; antra, esmines nuostatas įgyvendinančios techninės specifikacijos bus nustatytos deleguotais teisės aktais, kuriuos priims Komisija pagal Sutarties dėl ES veikimo 290 straipsnį. 4. POVEIKIS BIUDžETUI Pasiūlymas neturi poveikio Bendrijos biudžetui. 5. Papildoma informacija: Modeliavimas, bandomasis etapas ir pereinamasis laikotarpis Pasiūlyme nustatytas bendras pereinamasis laikotarpis, kad transporto priemonių ir sudedamųjų dalių gamintojams ir administratoriams būtų suteikta pakankamai laiko pasirengti. Supaprastinimas Pasiūlyme numatyta supaprastinti teisės aktus. Bus panaikintos 24 direktyvos dėl transporto priemonių tipo patvirtinimo. Pasiūlymu numatoma supaprastinti valdžios institucijų administracines procedūras. Pasiūlymas yra įtrauktas į Komisijos tęstinę acquis communautaire atnaujinimo ir supaprastinimo programą ir Komisijos teisėkūros ir darbo programą žymimuoju numeriu 2009/ENTR/001. Galiojančių teisės aktų panaikinimas Priėmus pasiūlymą bus panaikinti galiojantys teisės aktai. Europos ekonominė erdvė Siūlomas teisės aktas yra susijęs su EEE, todėl turėtų būti jai taikomas. | 2010/0212 (COD) Pasiūlymas EUROPOS PARLAMENTO IR TARYBOS REGLAMENTAS Europos Parlamento ir Tarybos reglamentas (ES) Nr. .../2010 dėl žemės ir miškų ūkio transporto priemonių patvirtinimo (Tekstas svarbus EEE) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 114 straipsnį, atsižvelgdami į Europos Komisijos pasiūlymą, atsižvelgdami į Europos ekonomikos ir socialinių reikalų komiteto nuomonę[5], perdavę pasiūlymą nacionaliniams parlamentams, veikdami pagal įprastą teisėkūros procedūrą, kadangi: 1. Siekiant geriau veikiančios vidaus rinkos, 2003 m. gegužės 26 d. Europos Parlamento ir Tarybos direktyvoje 2003/37/EEB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudedamųjų dalių ir atskirų techninių mazgų tipo patvirtinimo ir panaikinančioje Direktyvą 74/150/EEB[6] nustatyta išsami traktorių, jų priekabų ir keičiamos velkamosios įrangos Bendrijos tipo patvirtinimo sistema, 2. Siekiant, kad būtų sukurta ir veiktų Sąjungos vidaus rinka, valstybių narių patvirtinimo sistemas tikslinga pakeisti visiško suderinimo principu grindžiama Sąjungos patvirtinimo procedūra tuo pačiu tinkamai atsižvelgiant į naudos ir sąnaudų įvertinimą ir ypatingą dėmesį skiriant mažosioms ir vidutinėms įmonėms. 3. Sulaukus Europos Parlamento prašymo ir siekiant supaprastinti ir pagreitinti procedūrą, į Sąjungos transporto priemonių tipo patvirtinimą reglamentuojančius teisės aktus įtrauktas naujas reglamentavimo metodas, pagal kurį teisės aktų leidėjas laikydamasis įprastinės teisėkūros procedūros tik nustato esmines taisykles ir principus, o kitas technines detales reglamentuojantys teisės aktai deleguojami Komisijai. Todėl, atsižvelgiant į esminius reikalavimus, šiame reglamente turėtų būti nustatytos tik esminės nuostatos dėl kelių eismo saugos, darbo saugos ir aplinkosauginio veiksmingumo, o įgaliojimai deleguotuose teisės aktuose nustatyti technines specifikacijas deleguojami Komisijai. 4. Reglamentas neprieštarauja priemonėms dėl žemės ir miškų ūkio transporto priemonių naudojimo keliuose, pvz., specialiems vairuotojo pažymėjimo reikalavimams, didžiausio greičio apribojimams ar priemonėms, reguliuojančiomis galimybę naudotis tam tikrais keliais. 5. Kad būtų užtikrinta aukšto lygio kelių eismo sauga, darbo sauga ir aplinkosauga, reikėtų suderinti techninius reikalavimus ir aplinkosaugos standartus, taikomus transporto priemonėms, sistemoms, sudedamosioms dalims ir atskiriems techniniams mazgams atsižvelgiant į tipo patvirtinimą. 6. Kadangi direktyvose dėl ne kelių mobiliųjų mašinų[7] nenustatyti suderinti kelių eismo saugos reikalavimai, tikslinga nustatyti mobiliųjų mašinų gamintojų galimybę, kad jų produktai būtų patvirtinti laikantis Europos standartų dėl kelių eismo saugos reikalavimų remiantis šiuo reglamentu; todėl mobiliosios mašinos – neprivaloma tvarka dėl sistemos tipo patvirtinimų atsižvelgiant į kelių eismo saugos reikalavimus – turėtų būti įtrauktos į šio reglamento taikymo sritį, visų pirma todėl, kad šio reglamento taikymo sričiai nepriklausantys reikalavimai, taikomi mobiliosioms mašinoms, neapima kelių eismo saugos aspektų. 7. Siekiant supaprastinti tipo patvirtinimą reglamentuojančius teisės aktus pagal CARS 21 ataskaitoje „Konkurencingos automobilių pramonės reglamentavimo sistema 21-ajame amžiuje“[8] pateiktas rekomendacijas, tikslinga panaikinti visas atskirąsias direktyvas nesumažinant apsaugos lygio. Tose direktyvose išdėstytus reikalavimus reikėtų perkelti į šį reglamentą arba jo deleguotus teisės aktus ir, kai tinka, pakeisti nuorodomis į atitinkamas Jungtinių Tautų Europos ekonominės komisijos (JT EEK) taisykles, kurios buvo įtrauktos į Sąjungos teisę remiantis 1997 m. lapkričio 27 d. Tarybos sprendimo 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) [9] 4 straipsniu. Siekiant sumažinti tipo patvirtinimo proceso administracinę naštą, tikslinga leisti transporto priemonių gamintojams gauti tipo patvirtinimą pagal šį reglamentą, jei tinkama, – tiesiogiai gauti patvirtinimą pagal atitinkamas I priede išvardytas JT EEK taisykles. 8. Todėl JT EEK taisyklės, prie kurių Sąjunga prisijungia taikydama Sprendimą 97/836/EB, ir JT EEK taisyklių pakeitimai, prie kurių Sąjunga jau prisijungė, turėtų būti įtraukti į ES tipo patvirtinimo procedūrą kaip transporto priemonių EB tipo patvirtinimo reikalavimai arba kaip alternatyvos galiojančiai Sąjungos teisei. Visų pirma tais atvejais, kai Sąjunga nusprendžia, kad JT EEK taisyklė turi tapti ES transporto priemonių tipo patvirtinimo reikalavimų dalimi ir turi pakeisti galiojančius ES teisės aktus, Komisijai turėtų būti deleguoti įgaliojimai priimti reikiamus šio reglamento pakeitimus arba priimti reikiamus įgyvendinimo teisės aktus. 9. Kita galimybė – deleguotuose teisės aktuose galima daryti nuorodą į Ekonominio bendradarbiavimo ir plėtros organizacijos (EBPO) nustatytas normas arba į CEN/CENELEC ar ISO standartus, kurie yra tiesiogiai prieinami visuomenei, 10. Šio reglamento reikalavimai atitinka principus, nustatytus veiksmų plane „Reglamentavimo aplinkos supaprastinimas ir tobulinimas“[10]. 11. Ypač svarbu, kad šio reglamento arba procedūrų, kurios turi būti įgyvendintos jį taikant, pagrindu ateityje siūlomos priemonės atitiktų šiuos principus, kuriuos Komisija performulavo ataskaitoje CARS 21, Siekiant geresnio reglamentavimo ir supaprastinimo, taip pat siekiant išvengti nuolatinio galiojančių ES teisės aktų atnaujinimo dėl techninių specifikacijų, šiame reglamente turėtų būti pateiktos nuorodos į galiojančius ir viešai prieinamus tarptautinius standartus ir taisykles, pakartotinai nepateikiant jų teksto ES teisinėje sistemoje. 12. Pagal Direktyvą 2003/37/EB pirmu etapu ES visos transporto priemonės tipo patvirtinimo privalomas taikymas apsiriboja transporto priemonių kategorijomis T1, T2 ir T3 ir joje nenustatyti visi reikalavimai, kurie būtini norint savanoriškai teikti paraišką dėl kitų kategorijų visos transporto priemonės EB tipo patvirtinimo. Siekiant sukurti vidaus rinką ir užtikrinti tinkamą jos veikimą, šiuo reglamentu reikėtų leisti gamintojams savanoriškai teikti paraiškas dėl ES visos transporto priemonės tipo patvirtinimo pagal visas į šį reglamentą įtrauktas kategorijas – gavę ES tipo patvirtinimą jie galės pasinaudoti vidaus rinkos teikiamais privalumais. 13. Tikslinga nustatyti principą, pagal kurį transporto priemonės privalo būti projektuojamos, konstruojamos ir surenkamos taip, kad transporto priemonėse esančių asmenų ir kitų kelių eismo dalyvių sužeidimo rizika būtų kuo mažesnė. Šiuo tikslu gamintojai turi užtikrinti, kad transporto priemonės atitiktų šiame reglamente išdėstytus atitinkamus reikalavimus. Į šias nuostatas, be kitų reikalavimų, reikėtų įtraukti reikalavimus, susijusius su transporto priemonės konstrukciniu vientisumu, sistemomis, padedančiomis vairuotojui kontroliuoti transporto priemonę, sistemoms, užtikrinančiomis matomumą ir informuojančiomis jį apie transporto priemonės būklę ir aplinką, transporto priemonės apšvietimo sistemomis, transporto priemonėje esančių asmenų apsaugos sistemomis, transporto priemonės išore ir reikmenimis, transporto priemonės mase, matmenimis ir transporto priemonės padangomis. 14. Siekiant užtikrinti, kad vienu iš Bendrijos tipo patvirtinimo sistemos pagrindinių elementų esanti produkcijos atitikties kontrolės procedūra būtų teisingai įgyvendinta bei tinkamai funkcionuotų, gamintojus turėtų reguliariai tikrinti kompetentinga institucija ar tam tikslui paskirta tinkamą kvalifikaciją turinti technikos tarnyba. 15. Siekiant užkirsti kelią piktnaudžiavimui, mažomis serijomis gaminamoms transporto priemonėms skirta supaprastinta procedūra turėtų būti taikoma tik ribotam transporto priemonių skaičiui; todėl būtina tiksliai apibrėžti mažos serijos sąvoką pagal pagamintų transporto priemonių skaičių. 16. Siekiant pakankamai lanksčios daugiaetapio patvirtinimo sistemos, svarbu nustatyti individualaus transporto priemonių patvirtinimo nuostatas. 17. Sąjungos teisės aktų dėl transporto priemonių patvirtinimo pagrindinis tikslas – kad į rinką pateiktomis naujomis transporto priemonėmis, sudedamosiomis dalimis ir atskirais techniniais mazgais būtų užtikrinta aukšto lygio sauga ir aplinkosauga. Šio tikslo pasiekti neturėtų būti sunkiau, jeigu transporto priemonę pateikus rinkai ar ją pradėjus eksploatuoti būtų įmontuotos tam tikros dalys ar įranga. Todėl turėtų būti imtasi tinkamų priemonių, skirtų užtikrinti, kad prieš pateikiant transporto priemones parduoti patvirtinimo institucija atliktų išankstinę dalių ar įrangos, kurios gali būti montuojamos transporto priemonėse ir kurios gali žymiai sutrikdyti saugos ir aplinkosaugos požiūriu ypač svarbių sistemų veiklą, kontrolę. Šios priemones turėtų būti techninės nuostatos dėl reikalavimų, kuriuos tos dalys ar įranga turi atitikti. 18. Šios priemonės turėtų būti taikomos tik nedideliam dalių ir įrangos skaičiui, jų sąrašas, pasikonsultavus su suinteresuotosiomis šalimis, turėtų būti sudarytas deleguotame teisės akte. Tokiomis priemonėmis turėtų būti užtikrinama, kad dėl minėtų dalių ar įrangos nesumažėtų transporto priemonės sauga ir aplinkosauginis veiksmingumas ir būtų kuo labiau išlaikyta konkurencija antrinėje dalių rinkoje. 19. Svarbu, jog gamintojai transporto priemonių savininkams teiktų reikiamą informaciją, kad saugos įtaisai nebūtų naudojami netinkamai. 20. Kad sudedamųjų dalių ar atskirų techninių mazgų gamintojai galėtų teikti paraiškas dėl ES sudedamųjų dalių ar atskirų techninių mazgų tipo patvirtinimo ar leidimo, taip pat svarbu, kad šie gamintojai turėtų prieigą prie tam tikros tik transporto priemonių gamintojų turimos informacijos, t. y. techninės informacijos, įskaitant brėžinius, reikalingus antrinei dalių rinkai skirtų dalių gamybai. 21. Siekiant pagerinti vidaus rinkos veikimą, visų pirma laisvo prekių judėjimo, įsisteigimo laisvės ir laisvės teikti paslaugas srityse, būtina neribojama standartinio formato, kuriuo galima naudotis techninei informacijai rasti, prieiga prie transporto priemonių remonto informacijos ir veiksminga konkurencija transporto priemonių remonto ir techninės priežiūros informacijos paslaugų rinkoje. Didelė dalis tokios informacijos yra susijusi su vidinėmis diagnostikos (OBD) sistemomis ir jų sąveika su kitomis transporto priemonių sistemomis. Tikslinga nustatyti technines specifikacijas, kurių turėtų būti laikomasi gamintojų svetainėse, ir tikslines priemones, kuriomis būtų užtikrinta tinkama mažųjų ir vidutinių įmonių prieiga. 22. Valstybės narės turėtų nustatyti taisykles dėl sankcijų, taikomų už šio reglamento nuostatų pažeidimus, ir užtikrinti jų įgyvendinimą. Tos sankcijos turėtų būti veiksmingos, proporcingos ir atgrasančios. 23. Pagal Sutarties 290 straipsnį Komisijai turėtų būti deleguoti įgaliojimai priimti deleguotus teisės aktus dėl kelių eismo saugos (įskaitant stabdžius), darbo saugos, aplinkosauginio veiksmingumo, bandymų, prieigos prie remonto ir techninės priežiūros informacijos, technikos tarnybų paskyrimo ir konkrečių jų užduočių, kurias joms leista atlikti, siekiant papildyti ar iš dalies pakeisti tam tikras neesmines šio reglamento nuostatas. 24. Kai kurioms į šį reglamentą įtrauktoms nuostatoms įgyvendinti reikia vienodų įgyvendinimo sąlygų valstybėse narėse, kad būtų supaprastintas skirtingų valstybių narių administracinių sprendimų tarpusavio pripažinimas ir transporto priemonių gamintojų išduotų dokumentų pripažinimas ir taip būtų užtikrintas tinkamas vidaus rinkos veikimas, o suinteresuotosios šalys galėtų lengviau pasinaudoti vidaus rinkos teikiama nauda. Todėl Komisijai turėtų būti suteikti įgaliojimai priimti įgyvendinimo teisės aktus pagal Sutarties 291 straipsnį, kad būtų nustatytos vienodos šio reglamento įgyvendinimo sąlygos dėl informacijos, kuri pateikiama teikiant tipo patvirtinimo paraišką, sąrašo, tipo patvirtinimo procedūrų, papildomų gamintojo plokštelių pavyzdžių, ES tipo patvirtinimo sertifikatų, suteiktų tipo patvirtinimų sąrašo, ES tipo patvirtinimo numeracijos sistemos ir gamybos atitikties užtikrinimo procedūrų. 25. Remiantis Sutarties dėl ES veikimo 291 straipsniu, pagal įprastą teisėkūros procedūrą priimtu reglamentu iš anksto nustatomos taisyklės ir bendrieji principai dėl valstybių narių priemonių, kuriomis kontroliuojama, kaip Komisija vykdo įgyvendinimo įgaliojimus. Kol bus priimtas šis naujas reglamentas, toliau taikomas 1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais įgyvendinimo įgaliojimais tvarką, išskyrus reguliavimo procedūrą su tikrinimu, kuri nėra netaikoma. 26. Dėl šiuo reglamentu nustatytos naujos reglamentavimo sistemos taikymo turėtų būti panaikinta Direktyva 2003/37/EB ir šios direktyvos: 1974 m. birželio 25 d. Tarybos direktyva 74/347/EEB[11] dėl valstybių narių įstatymų, reglamentuojančių ratinių žemės ūkio ar miškų ūkio traktorių regos lauką ir priekinio stiklo valytuvus, suderinimo, 1976 m. balandžio 6 d. Tarybos direktyva 76/432/EEB[12] dėl valstybių narių įstatymų, reglamentuojančių ratinių žemės ūkio ir miškų ūkio traktorių stabdymo įtaisus, suderinimo, 1976 m. liepos 27 d. Tarybos direktyva 76/763/EEB[13] dėl valstybių narių įstatymų, reglamentuojančių ratinių žemės ūkio ir miškų ūkio traktorių keleivių sėdynes, suderinimo, 1977 m. birželio 28 d. Tarybos direktyva 77/537/EEB[14] dėl valstybių narių įstatymų, reglamentuojančių priemones, kurių reikia imtis dėl ratiniuose žemės ūkio ir miškų ūkio traktoriuose naudojamų dyzelinių variklių išmetamų teršalų, suderinimo, 1978 m. liepos 25 d. Tarybos direktyva 78/764/EEB[15] dėl valstybių narių įstatymų, reglamentuojančių ratinių žemės ūkio ar miškų ūkio traktorių vairuotojų sėdynes, suderinimo, 1980 m. birželio 24 d. Tarybos direktyva 80/720/EEB[16] dėl valstybių narių įstatymų, susijusių su ratinių žemės ūkio ir miškų ūkio traktorių vairuotojo darbo erdve, vairuotojo vietos prieiga, durimis ir langais, suderinimo,1986 m. gegužės 26 d. Tarybos direktyva 86/297/EEB[17] dėl valstybių narių įstatymų, susijusių su žemės ūkio ir miškų ūkio ratinių traktorių darbo velenais ir šių velenų apsauga, suderinimo, 1986 m. gegužės 26 d. Tarybos direktyva 86/298/EEB[18] dėl konstrukcijų, apsaugančių nuo apvirtimo, pritvirtinamų prie siauros tarpvėžės ratinių žemės ūkio ir miškų ūkio traktorių galinės dalies, 1986 m. liepos 24 d. Tarybos direktyva 86/415/EEB[19] dėl žemės ūkio ir miškų ūkio ratinių traktorių valdymo įtaisų montavimo, išdėstymo, veikimo ir identifikavimo, 1987 m. birželio 25 d. Tarybos direktyva 87/402/EEB[20] dėl konstrukcijų, apsaugančių nuo apvirtimo, kurios montuojamos prieš siauros tarpvėžės ratinių žemės ūkio ir miškų ūkio traktorių vairuotojo sėdynę, 2000 m. gegužės 22 d. Europos Parlamento ir Tarybos direktyva 2000/25/EB[21] dėl veiksmų, kurių būtina imtis dėl variklių, skirtų žemės ūkio ar miškų ūkio traktoriams, išmetamų dujinių teršalų ir kietųjų dalelių, iš dalies keičianti Tarybos direktyvą 74/150/EEB, 2009 m. liepos 13 d. Europos Parlamento ir Tarybos direktyva 2009/57/EB[22] dėl ratinių žemės ar miškų ūkio traktorių konstrukcijų, saugančių apvirtimo atveju, 2009 m. liepos 13 d. Europos Parlamento ir Tarybos direktyva 2009/58/EB[23] dėl žemės ir miškų ūkio ratinių traktorių vilkties ir atbulinės eigos įtaisų, 2009 m. liepos 13 d. Europos Parlamento ir Tarybos direktyva 2009/59/EB[24] dėl ratinių žemės ar miškų ūkio traktorių galinio vaizdo veidrodžių, 2009 m. liepos 13 d. Europos Parlamento ir Tarybos direktyva 2009/60/EB[25] dėl ratinių žemės ūkio ir miškų ūkio traktorių didžiausio projektinio greičio ir jų krovinių kėbulų, 2009 m. liepos 13 d. Europos Parlamento ir Tarybos direktyva 2009/61/EB[26], susijusi su ratinių žemės ūkio ir miškų ūkio traktorių apšvietimu ir šviesos signalų įtaisų sumontavimu, 2009 m. liepos 13 d. Europos Parlamento ir Tarybos direktyva 2009/63/EB[27] dėl ratinių žemės ar miškų ūkio traktorių tam tikrų dalių ir techninių rodiklių, 2009 m. liepos 13 d. Europos Parlamento ir Tarybos direktyva 2009/64/EB[28] dėl žemės ar miškų ūkio traktorių keliamų radijo trukdžių slopinimo (elektromagnetinio suderinamumo), 2009 m. liepos 13 d. Europos Parlamento ir Tarybos direktyva 2009/66/EB[29] dėl ratinių žemės ar miškų ūkio traktorių vairo mechanizmų, 2009 m. liepos 13 d. Europos Parlamento ir Tarybos direktyva 2009/68/EB[30] dėl ratinių žemės ūkio ir miškų ūkio traktorių apšvietimo ir šviesos signalų įtaisų sudedamosios dalies tipo patvirtinimo, 2009 m. liepos 13 d. Europos Parlamento ir Tarybos direktyva 2009/75/EB[31] dėl ratinių žemės ar miškų ūkio traktorių konstrukcijų, saugančių apvirtimo atveju (statiniai bandymai), 2009 m. liepos 13 d. Europos Parlamento ir Tarybos direktyva 2009/76/EB[32] dėl ratinių žemės ar miškų ūkio traktorių vairuotoją veikiančio triukšmo lygio, 2009 m. lapkričio 30 d. Europos Parlamento ir Tarybos direktyva 2009/144/EB[33] dėl tam tikrų ratinių žemės ūkio ar miškų ūkio traktorių sudedamųjų dalių ir techninių charakteristikų (matmenų, velkamos masės ir kt.). 27. Svarbu, kad visos suinteresuotosios šalys nustatytų aiškų ryšį tarp šio reglamento ir Direktyvos 2006/42/EB dėl mašinų[34], kad būtų išsiaiškinta, kokius reikalavimus turi atitikti konkretus produktas. PRIĖMĖ ŠĮ REGLAMENTĄ: I SKYRIUS DALYKAS, TAIKYMO SRITIS IR APIBRĖŽTYS 1 straipsnisDalykas Šiame reglamente nustatomi visų naujų 2 straipsnyje išvardytų transporto priemonių ES tipo patvirtinimo administraciniai ir techniniai reikalavimai. Šiame reglamente taip pat nustatomi reikalavimai dėl dalių ir įrangos, skirtų naudoti pagal šį reglamentą patvirtintose transporto priemonėse, pardavimo ir eksploatavimo pradžios ir dėl tokio pardavimo ar pradėjimo eksploatuoti uždraudimo. Šis reglamentas nepažeidžia susijusių Sąjungos kelių eismo saugos teisės aktų taikymo. 2 straipsnisTaikymo sritis 28. Šis reglamentas taikomas transporto priemonių, kurios suprojektuotos ir pagamintos vienu ar daugiau etapų, bei tokioms transporto priemonėms suprojektuotų ir pagamintų sistemų, sudedamųjų dalių ir atskirų techninių mazgų tipo patvirtinimui ir individualiam patvirtinimui. Šis reglamentas taikomas šioms transporto priemonėms: a) (T ir C kategorijų) traktoriams, b) (R kategorijos) priekaboms, c) (S kategorijos) keičiamai velkamajai įrangai ir d) (U kategorijos) mobiliosioms mašinoms. 29. Šis reglamentas netaikomas keičiamosioms mašinoms, kurios visiškai pakyla nuo žemės paviršiaus, kai transporto priemonė, prie kurios jos tvirtinamos, važiuoja keliu. 30. Gamintojas gali pasirinkti, ar teikti tipo patvirtinimo paraišką remiantis šiuo reglamentu ar nacionalinio tipo patvirtinimo paraišką dėl šių transporto priemonių: a) mobiliųjų mašinų, b) R ir S kategorijų priekabų ir velkamųjų padargų, c) individualaus patvirtinimo atveju, konkrečiai bandymo programai atlikti skirtų transporto priemonių prototipų, už kurių naudojimą atsako gamintojas, jei jie buvo suprojektuoti ir pagaminti būtent šiam tikslui. 3 straipsnisApibrėžtys Šiame reglamente ir I priede išvardytuose teisės aktuose, nebent juose būtų nustatyta kitaip: 31. tipo patvirtinimas – procedūra, pagal kurią patvirtinimo institucija patvirtina, kad transporto priemonės, sistemos, sudedamosios dalies ar atskiro techninio mazgo tipas atitinka tam tikras administracines nuostatas ir techninius reikalavimus; 32. visos transporto priemonės tipo patvirtinimas – tipo patvirtinimas, kuriuo patvirtinimo institucija paliudija, kad baigta komplektuoti transporto priemonė atitinka tam tikras administracines nuostatas ir techninius reikalavimus; 33. sistemos tipo patvirtinimas – tipo patvirtinimas, kuriuo patvirtinimo institucija patvirtina, kad į konkretaus tipo transporto priemones sumontuota sistema atitinka tam tikras administracines nuostatas ir techninius reikalavimus; 34. sudedamosios dalies tipo patvirtinimas – tipo patvirtinimas, kuriuo patvirtinimo institucija patvirtina, kad sudedamoji dalis, atskirai nuo transporto priemonės, atitinka tam tikras administracines nuostatas ir techninius reikalavimus; 35. atskiro techninio mazgo tipo patvirtinimas – tipo patvirtinimas, kuriuo patvirtinimo institucija patvirtina, kad atskiras techninis mazgas, susijęs su vieno ar kelių konkrečių tipo transporto priemonėmis, atitinka tam tikras administracines nuostatas ir techninius reikalavimus; 36. nacionalinis tipo patvirtinimas – valstybės narės nacionalinėje teisėje nustatyta tipo patvirtinimo procedūra, kai toks patvirtinimas galioja tik tos valstybės narės teritorijoje; 37. ES tipo patvirtinimas – procedūra, pagal kurią patvirtinimo institucija patvirtina, kad transporto priemonės, sistemos, sudedamosios dalies ar atskiro techninio mazgo tipas atitinka tam tikras šio reglamento administracines nuostatas ir techninius reikalavimus; 38. traktorius – tai bet kokia variklinė, ratinė arba vikšrinė žemės ar miškų ūkio transporto priemonė, turinti ne mažiau kaip dvi ašis, kurios didžiausias projektinis greitis ne mažesnis kaip 6 km/h, pagrindinė paskirtis susijusi su jos traukos galia ir kuri specialiai suprojektuota vilkti, stumti, vežti ir aktyvinti tam tikrą keičiamąją įrangą, skirtą atlikti žemės ar miškų ūkio darbus, arba vilkti žemės ar miškų ūkio priekabas; ji gali būti pritaikyta vežti krovinius atliekant žemės ar miškų ūkio darbus ir (arba) joje gali būti įrengta viena arba daugiau keleivių sėdynių; 39. priekaba – tai bet kokia velkamoji žemės ar miškų ūkio transporto priemonė, skirta daugiausia kroviniams vežti, suprojektuota būti velkama žemės ar miškų ūkio paskirties traktoriaus ir neskirta medžiagoms apdoroti, o šios transporto priemonės techniškai leistinos bendrosios masės ir jos masės be krovinio santykis yra ne mažesnis kaip 3,0; 40. keičiama velkamoji įranga – bet kokia žemės ar miškų ūkyje naudojama transporto priemonė, suprojektuota būti velkama traktoriaus, pakeičiant arba papildanti jo funkcijas, turinti nuolatinius padargus arba suprojektuota medžiagoms apdoroti, ji gali turėti krovininę platformą, suprojektuotą ir sukonstruotą tiems tikslams reikalingiems įrankiams bei prietaisams montuoti ir bet kokioms darbo metu pagaminamoms ar reikalingoms medžiagoms laikinai laikyti, o šios transporto priemonės techniškai leistinos bendrosios masės ir jos masės be krovinio santykis yra mažesnis kaip 3,0; 41. mobilioji mašina – bet kokia savaeigė transporto priemonė, išskyrus ant variklinės transporto priemonės važiuoklės montuojamas mašinas, specialiai suprojektuota ir sukonstruota darbui atlikti, o dėl jos konstrukcinių charakteristikų nesanti tinkama keleiviams ar kroviniams vežti; 42. transporto priemonė – bet koks traktorius, priekaba, keičiama velkamoji įranga ar mobilioji mašina, kaip apibrėžta 8, 9, 10 ir 11 punktuose; 43. transporto priemonės tipas – konkrečios kategorijos transporto priemonės, kurios nesiskiria bent jau 41 punkte išvardytais aspektais, nepaisant to, ar jos priklauso skirtingiems variantas ir versijoms, kaip apibrėžta 42 ir 43 punktuose; 44. bazinė transporto priemonė – bet kokia transporto priemonė, kuri naudojama daugiaetapio tipo patvirtinimo proceso pradiniu etapu; 45. nesukomplektuota transporto priemonė – bet kokia transporto priemonė, kurios sukomplektavimui užbaigti reikia ne mažiau kaip dar vieno etapo, kad ji atitiktų reikiamus šio reglamento techninius reikalavimus; 46. sukomplektuota transporto priemonė – transporto priemonė, kuri yra daugiaetapio tipo patvirtinimo rezultatas ir atitinka visus susijusius šio reglamento techninius reikalavimus; 47. baigta komplektuoti transporto priemonė – transporto priemonė, kurios nereikia komplektuoti, kad ji atitiktų tam tikrus šio reglamento techninius reikalavimus; 48. serijos pabaigos transporto priemonė – bet kokia transporto priemonė, priklausanti turimoms transporto priemonėms, kurių negalima registruoti, parduoti ar pradėti eksploatuoti dėl naujų techninių reikalavimų, kuriems atitiktis nepatvirtinta, įsigaliojimo; 49. sistema – sujungtų įtaisų komplektas, skirtas vienai ar daugiau konkrečių funkcijų transporto priemonėje atlikti, kuriam taikomi bet kurio iš norminių teisės aktų reikalavimai; 50. sudedamoji dalis – įtaisas, skirtas naudoti kaip transporto priemonės dalis, kuriam taikomi norminiuose teisės aktuose nustatyti reikalavimai ir kurio tipas gali būti patvirtintas atskirai nuo transporto priemonės, jei tokia galimybė aiškiai numatyta norminiuose teisės aktuose; 51. atskiras techninis mazgas – įtaisas, skirtas naudoti kaip transporto priemonės dalis, kuriam taikomi norminiuose teisės aktuose nustatyti reikalavimai ir kurio tipas gali būti patvirtintas atskirai nuo transporto priemonės, tačiau tik vieno ar kelių nustatytų transporto priemonių tipų atveju, jei tokia galimybė aiškiai numatyta norminiuose teisės aktuose; 52. originalios dalys ar įranga – dalys ar įranga, pagamintos pagal specifikacijas ir gamybos standartus, kuriuos nustatė transporto priemonės gamintojas dalių ar įrangos, skirtos atitinkamai transporto priemonei surinkti, gamybai, įskaitant tas dalis ir įrangą, kurios gaminamos toje pačioje gamybos linijoje kaip šios dalys ar įranga, ir, remiantis nuginčijamąja prezumpcija, dalys ar įranga, kai gamintojas patvirtina, kad šios dalys ar įranga atitinka sudedamųjų dalių, kurios naudojamos atitinkamai transporto priemonei surinkti, kokybę ir buvo pagamintos pagal transporto priemonės gamintojo specifikacijas ir gamybos standartus; 53. gamintojas – asmuo ar įstaiga, atskaitinga tipo patvirtinimo institucijai už visus tipo patvirtinimo ar leidimo suteikimo proceso aspektus ir gamybos atitikties užtikrinimą, neatsižvelgiant į tai, ar tas asmuo ar įstaiga tiesiogiai dalyvauja visuose transporto priemonės, sistemos, sudedamosios dalies ar atskiro techninio mazgo, kurių tipo patvirtinimo procedūra turi būti atliekama, gamybos etapuose; 54. gamintojo atstovas – bet koks Sąjungoje įsisteigęs fizinis ar juridinis asmuo, gamintojo tinkamai įgaliotas jam atstovauti santykiuose su patvirtinimo institucija ir veikti jo vardu šio reglamento taikymo sričiai priklausančiais klausimais; 55. patvirtinimo institucija – valstybės narės institucija, kurią valstybė narė įsteigė ar paskyrė ir apie ją pranešė Komisijai remdamasi 5 straipsniu, kurios kompetencijai priklauso visi transporto priemonės, sistemos, sudedamosios dalies ar atskiro techninio mazgo tipo patvirtinimo ar transporto priemonės individualaus patvirtinimo aspektai, leidimų suteikimo procesas, patvirtinimo sertifikatų išdavimas ir prireikus jų panaikinimas, ryšių su kitų valstybių narių patvirtinimo institucijomis palaikymas, technikos tarnybų paskyrimas ir užtikrinimas, kad gamintojas laikytųsi gamybos atitikties įsipareigojimų; 56. technikos tarnyba – organizacija ar įstaiga, valstybės narės patvirtinimo institucijos paskirta bandymų laboratorija atlikti bandymus ar atitikties vertinimo institucija atlikti pradinį įvertinimą ir kitus bandymus ar patikrinimus patvirtinimo institucijos vardu; 57. savarankiškas bandymų atlikimas – gamintojo, kuris paskirtas technikos tarnyba tam tikrų reikalavimų atitikčiai įvertinti, bandymų atlikimas savo patalpose, bandymų rezultatų užregistravimas ir bandymų protokolų, įskaitant ir išvadas, pateikimas patvirtinimo institucijai; 58. virtualaus bandymo metodas – kompiuteriniai modeliavimai, įskaitant skaičiavimus, kurie įrodo, kad transporto priemonė, sistema, sudedamoji dalis ar atskiras techninis mazgas atitinka norminių teisės aktų techninius reikalavimus, kai fizinis transporto priemonės, sistemos, sudedamosios dalies ar atskiro techninio mazgo naudojimas yra nereikalingas; 59. tipo patvirtinimo sertifikatas – dokumentas, kuriuo patvirtinimo institucija oficialiai paliudija, kad transporto priemonės, sistemos, sudedamosios dalies ar atskiro techninio mazgo tipas yra patvirtintas; 60. ES tipo patvirtinimo sertifikatas – sertifikatas, parengtas pagal pavyzdį, kuris nustatytas šiame reglamente arba pranešimo blanke, pateiktame vienoje iš susijusių lygiaverčių JT EEK taisyklių ar EBPO normų, išvardytų I priede; 61. individualaus patvirtinimo sertifikatas – dokumentas, kuriuo patvirtinimo institucija oficialiai paliudija, kad konkreti transporto priemonė yra patvirtinta; 62. atitikties sertifikatas – gamintojo išduotas dokumentas, parengtas pagal šiame reglamente nustatytą pavyzdį ir paliudijantis, kad pagal šį reglamentą patvirtinto tipo serijai priklausanti transporto priemonė gamybos metu atitiko tipo patvirtinime patvirtintą tipą ir tenkino visus jame pateiktus norminius reikalavimus; 63. vidinė diagnostikos sistema arba OBD sistema – išmetamųjų teršalų kontrolės sistema, galinti nustatyti tikėtiną veikimo trikties vietą taikydama kompiuterio atmintyje saugomus trykių kodus; 64. transporto priemonės remonto ir techninės priežiūros informacija – visa informacija, reikalinga transporto priemonės diagnostikai, aptarnavimui, patikrai, reguliariai priežiūrai, remontui, perprogramavimui ar perkalibravimui, kurią gamintojai pateikia savo įgaliotiems platintojams ir remonto įmonėms, įskaitant bet kokius vėlesnius tos informacijos pakeitimus ir papildymus; 65. nepriklausomas veiklos vykdytojas – įmonės (išskyrus įgaliotus platintojus ir remonto įmones), kurios tiesiogiai ar netiesiogiai susijusios su variklinių transporto priemonių remontu ir technine priežiūra, visų pirma remonto įmonės, remonto įrangos, įrankių ar atsarginių dalių gamintojai ar platintojai, techninės informacijos leidėjai, automobilininkų klubai, pagalbos kelyje tarnybos, patikros ir bandymų paslaugas teikiančios įmonės, įmonės, teikiančios mokymo paslaugas alternatyviuoju kuru varomų transporto priemonių įrangos montavimo įmonėms, gamintojams ir remonto įmonėms; 66. nauja transporto priemonė – transporto priemonė, kuri: a) anksčiau niekada nebuvo užregistruota arba b) individualaus patvirtinimo paraiškos pateikimo momentu buvo užregistruota mažiau kaip šešis mėnesius; 67. registracija – reiškia, kad po transporto priemonės identifikavimo suteiktas jos nuolatinis, laikinas ar trumpalaikis administracinis leidimas pradėti eksploatuoti kelių eismui ir išduotas registracijos numeris; 68. pateikti rinkai – pirmą kartą pateikti transporto priemonę platinti ar naudoti Sąjungoje už atlygį arba nemokamai; 69. pradėti eksploatuoti – pirmą kartą pagal paskirtį panaudoti Sąjungoje transporto priemonę, kuriai taikomas šis reglamentas; 70. pardavimas – bet koks gamintojo vykdomas pardavimas mažmenininkui, arba pardavimas galutiniam vartotojui; 71. transporto priemonės tipas – tos pačios kategorijos transporto priemonės, nesiskiriančios bent šiais pagrindiniais aspektais: 72. gamintoju, 73. gamintojo tipo žymeniu, 74. pagrindinėmis konstrukcijos ir dizaino charakteristikomis: 75. važiuokle (lanksčiai sujungtas rėmas, pusrėmis, berėmė) (akivaizdūs ir pagrindiniai skirtumai), 76. jei T kategorijos: ašių skaičiumi arba, jei C kategorijos: ašių/tarpvėžių skaičiumi; ir, jei tai traktoriai: - varikliu (vidaus degimo/elektrinis/hibridinis), - variantas – to paties tipo transporto priemonės, nesiskiriančios bent šiais aspektais: a) jei tai traktoriai: - varikliu, - veikimo principu, - cilindrų skaičiumi ir jų išsidėstymu, - variklių galia skiriasi ne daugiau kaip 30 % (didžiausia galia viršija mažiausiąją ne daugiau kaip 1,3 karto), - darbinis cilindro tūris skiriasi ne daugiau kaip 20 % (didžiausia vertė viršija mažiausiąją ne daugiau kaip 1,2 karto), - varančiosiomis ašimis (skaičiumi, vieta, sujungimu), - vairuojamosiomis ašimis (skaičiumi ir vieta), - didžiausia masė su kroviniu skiriasi ne daugiau kaip 10 %, - transmisija (tipu), - apsaugos nuo apvirtimo konstrukcija, - ašimis su stabdžiais (skaičiumi); b) jei tai priekabos ir velkamoji įranga: - vairuojamosiomis ašimis (skaičiumi, vieta, sujungimu), - didžiausia masė su kroviniu skiriasi ne daugiau kaip 10 %, - ašimis su stabdžiais (skaičiumi); - varianto versija – transporto priemonės, kurias sudaro informaciniame pakete nurodytų elementų derinys. 4 straipsnis Transporto priemonių kategorijos Šiame reglamente vartojamos tokios transporto priemonių kategorijos: 77. T kategorija apima visus ratinius traktorius; 78. T1 kategorija apima ratinius traktorius, kurių didžiausias projektinis greitis ne didesnis kaip 40 km/h, artimiausios vairuotojui ašies tarpvėžės plotis ne mažesnis kaip 1150 mm, parengtų eksploatuoti traktorių be krovinio masė didesnė kaip 600 kg, o važiuoklės prošvaisa ne didesnė kaip 1000 mm; 79. T2 kategorija apima ratinius traktorius, kurių tarpvėžės plotis ne mažesnis kaip 1150 mm, parengtų eksploatuoti traktorių be krovinio masė didesnė kaip 600 kg, važiuoklės prošvaisa ne didesnė kaip 600 mm, o didžiausias projektinis greitis ne didesnis kaip 40 km/h, nebent traktoriaus sunkio centro aukščio (išmatuoto nuo žemės paviršiaus) ir mažiausio vidutinio tarpvėžės pločio dalmuo viršija 0,90 – tokiu atveju didžiausias projektinis greitis apribojamas iki 30 km/h; 80. T3 kategorija apima ratinius traktorius, kurių didžiausias projektinis greitis ne didesnis kaip 40 km/h, o parengtų eksploatuoti traktorių be krovinio masė ne didesnė kaip 600 kg; 81. T4 kategorija apima specialios paskirties ratinius traktorius, kurių didžiausias projektinis greitis ne didesnis kaip 40 km/h; 82. (didelės prošvaisos traktorių) T4.1 kategorija apima traktorius, skirtus dirbti su aukštaūgėmis kultūromis, pvz., vynuogėmis; Jie turi aukštą važiuoklę arba jos dalį, leidžiančią traktoriui lygiagrečiai su kultūriniais augalais važiuoti taip, kad kairysis ir dešinysis jo ratai riedėtų apėmę vieną arba daugiau tų augalų eilių. Jie skirti įrankiams vežti ar su jais dirbti, kurie gali būti pritvirtinti traktoriaus priekyje, tarp ašių, gale ar ant platformos. Kai traktorius yra darbinėje padėtyje, prošvaisa, statmena kultūrinių augalų eilėms, yra didesnė kaip 1000 mm. Jei traktoriaus sunkio centro aukščio (išmatuoto nuo žemės paviršiaus) ir mažiausio vidutinio visų ašių tarpvėžės pločio dalmuo viršija 0,90, didžiausias projektinis greitis apribojamas iki 30 km/h; 83. (labai plačių traktorių) T4.2 kategorija apima didelių matmenų traktorius, kurie visų pirma skirti dideliems žemės ūkio plotams apdirbti; 84. (mažos prošvaisos traktorių) T4.3 kategorija apima traktorius su keturių varomųjų ratų pavara, kurių keičiamoji įranga skirta naudoti žemės ar miškų ūkyje ir kurie turi atraminį rėmą su vienu ar daugiau darbo velenų, kurių techniškai leistina masė ne didesnė kaip 10 tonų ir kurių šios masės ir didžiausiosios eksploatuoti parengtų traktorių be krovinio masės santykis yra mažesnis kaip 2,5, ir kurių sunkio centro aukštis,[žr. ankstesnę 38 išnašą] išmatuotas nuo žemės paviršiaus, kai padangos uždėtos įprastai, yra mažesnis kaip 850 mm; 85. T5 kategorija apima ratinius traktorius, kurių didžiausias projektinis greitis didesnis kaip 40 km/h; 86. C kategorija apima vikšrinius traktorius, varomus vikšrais arba ratų ir vikšrų deriniu, kurių pakategorės apibrėžiamos pagal analogiją su T kategorija; 87. R kategorija apima priekabas, prie kiekvienos priekabų kategorijos, aprašytos 12–15 punktuose, taip pat pridedamas žymuo „a“ arba „b“ pagal projektinį greitį: 88. a) „a“ žymi priekabas, kurių didžiausias projektinis greitis ne didesnis kaip 40 km/h; 89. b) „b“ žymi priekabas, kurių didžiausias projektinis greitis didesnis kaip 40 km/h; 90. R1 kategorija apima priekabas, kurių vienai ašiai techniškai leistinos masės suma yra ne didesnė kaip 1500 kg; 91. R2 kategorija apima priekabas, kurių vienai ašiai techniškai leistinos masės suma yra didesnė kaip 1500 kg, bet ne didesnė kaip 3500 kg; 92. R3 kategorija apima priekabas, kurių vienai ašiai techniškai leistinos masės suma yra didesnė kaip 3500 kg, bet ne didesnė kaip 21 000 kg; 93. R4 kategorija apima priekabas, kurių vienai ašiai techniškai leistinos masės suma yra didesnė kaip 21 000 kg; 94. S kategorija apima keičiamą velkamąją įrangą; prie kiekvienos keičiamos velkamosios įrangos kategorijos pridedamas žymuo „a“ arba „b“ pagal projektinį greitį: - „a“ žymi keičiamą velkamąją įrangą, kurios didžiausias projektinis greitis ne didesnis kaip 40 km/h, - „b“ žymi keičiamą velkamąją įrangą, kurios didžiausias projektinis greitis didesnis kaip 40 km/h; - S1 kategorija apima keičiamą velkamąją įrangą, kurios vienai ašiai techniškai leistinos masės suma yra ne didesnė kaip 3 500 kg; - S2 kategorija apima keičiamą velkamąją įrangą, kurios vienai ašiai techniškai leistinos masės suma yra didesnė kaip 3 500 kg; - U kategorija apima Direktyvoje 2006/42/EB apibrėžtas mašinas, kurios yra savaeigės ir skirtos naudoti žemės ar miškų ūkyje. 4. II SKYRIUS BENDROSIOS PRIEVOLĖS 5 straipsnisNacionalinės institucijos 95. Valstybės narės įsteigia ar paskiria patvirtinimo klausimais kompetentingas nacionalines institucijas ir pagal 53 straipsnį praneša Komisijai apie tokį įsteigimą ar paskyrimą. Pranešimo apie patvirtinimo institucijas akte nurodomas jų pavadinimas, adresas, įskaitant elektroninį adresą, ir kompetencijos sritis. 96. Valstybės narės užtikrina, kad patvirtinimo paraiškas teikiantys gamintojai vykdytų šiuo reglamentu nustatytas jų prievoles. 97. Patvirtinimo institucijos patvirtina tik šio reglamento reikalavimus atitinkančias transporto priemones, sistemas, sudedamąsias dalis ir atskirus techninius mazgus. 98. Patvirtinimo institucijos registruoja arba leidžia parduoti ar pradėti eksploatuoti tik šio reglamento reikalavimus atitinkančias transporto priemones, sudedamąsias dalis ir atskirus techninius mazgus. Dėl priežasčių, susijusių su jų gamybos ir veikimo aspektais, kuriuos reglamentuoja šis reglamentas, jos nedraudžia, neriboja ar nesudaro kliūčių registruoti, parduoti, pradėti eksploatuoti ar naudoti keliuose transporto priemones, sudedamąsias dalis ar atskirus techninius mazgus, jei jie atitinka šio reglamento reikalavimus. 6 straipsnis Bendrosios gamintojų prievolės 99. Gamintojai yra atskaitingi patvirtinimo institucijai dėl visų patvirtinimo proceso aspektų ir dėl gamybos atitikties užtikrinimo, neatsižvelgiant į tai, ar gamintojai tiesiogiai dalyvauja visuose transporto priemonės, sistemos, sudedamosios dalies ar atskiro techninio mazgo gamybos etapuose. 100. Daugiaetapio tipo patvirtinimo atveju kiekvienas gamintojas yra atsakingas už jo prižiūrimos transporto priemonės komplektavimo užbaigimo etape pridedamų sistemų, sudedamųjų dalių ar atskirų techninių mazgų patvirtinimą ir gamybos atitiktį. Gamintojas, kuris pakeičia jau ankstesniais etapais patvirtintas sudedamąsias dalis ar sistemas, atsako už šių sudedamųjų dalių ir sistemų patvirtinimą bei gamybos atitiktį. 101. Gamintojas, kuris pakeičia nesukomplektuotą transporto priemonę taip, kad ji priskiriama kitai transporto priemonių kategorijai ir dėl to pasikeičia ankstesniame patvirtinimo etape jau įvertinti teisiniai reikalavimai, taip pat yra atsakingas už šių reikalavimų laikymąsi. 102. Remiantis šiuo reglamentu, už Bendrijos ribų įsisteigęs gamintojas paskiria vieną Bendrijoje įsisteigusį atstovą, kuris jam atstovautų santykiuose su patvirtinimo institucija. Nuoroda į gamintoją laikoma nuoroda į gamintoją arba jo atstovą. III SKYRIUSESMINIAI REIKALAVIMAI 7 straipsnisKelių eismo saugos reikalavimai 103. Gamintojai užtikrina, kad transporto priemonės būtų projektuojamos, konstruojamos ir surenkamos siekiant kuo labiau sumažinti transporto priemonėje esančių asmenų ir kitų kelių eismo dalyvių sužeidimo riziką. 104. Gamintojai užtikrina, kad transporto priemonės, sistemos, sudedamosios dalys ir atskiri techniniai mazgai atitiktų šiuo reglamentu nustatytus atitinkamus reikalavimus, įskaitant reikalavimus dėl: a) transporto priemonės konstrukcinio vientisumo; b) sistemų, padedančių vairuotojui kontroliuoti transporto priemonę, įskaitant vairavimo sistemą, stabdymo sistemą (stabdžių antiblokavimo sistemas) ir elektronines stabilumo kontrolės sistemas; c) sistemų, užtikrinančių vairuotojo matomumą ir jį informuojančių apie transporto priemonės būklę ir aplinką, įskaitant stiklus, veidrodėlius ir vairuotojo informavimo sistemas; d) transporto priemonės apšvietimo sistemų; e) transporto priemonėje esančių asmenų apsaugos, įskaitant vidaus įrangą, galvos atramas, saugos diržus, transporto priemonės dureles; f) transporto priemonės išorės ir reikmenų; g) elektromagnetinio suderinamumo; h) garsinio įspėjimo įtaisų; i) šildymo sistemų; j) nuo neteisėto naudojimo apsaugančių įtaisų; k) transporto priemonės identifikavimo sistemų; l) masės ir matmenų; m) elektros saugos; n) galinių apsauginių įtaisų; o) šoninės apsaugos; p) krovininių platformų; q) sukabintuvų ir atbulinės eigos įtaisų; r) kontrolės įtaisų; s) padangų; t) purslų taškymą ribojančių įtaisų. 105. Transporto priemonėms, sistemoms, sudedamosioms dalims ir atskiriems techniniams mazgams taikomi šiam tikslui numatyti reikalavimai, nurodyti 1 ir 2 dalyje, tokiu mastu, kaip jie įvardyti taikytinais atitinkamai transporto priemonių kategorijai, nustatytai 4 straipsnyje. 106. Remiantis 57 straipsniu Komisijai deleguojami įgaliojimai priimti deleguotus teisės aktus, kuriais nustatomi išsamūs techniniai reikalavimai, įskaitant bandymo procedūras ir ribines vertes, jeigu taikoma, 2 dalyje išvardytose srityse, siekiant užtikrinti aukšto lygio kelių eismo saugą. 8 straipsnis Darbo saugos reikalavimai 107. Gamintojai užtikrina, kad transporto priemonės būtų projektuojamos, konstruojamos ir surenkamos siekiant kuo labiau sumažinti transporto priemonėje ar su ja dirbančių asmenų sužeidimo riziką. 108. Gamintojai užtikrina, kad transporto priemonės, sistemos, sudedamosios dalys ir atskiri techniniai mazgai atitiktų šiuo reglamentu nustatytus atitinkamus reikalavimus, įskaitant reikalavimus dėl: a) apsaugos nuo apvirtimo sistemų (ROPS); b) apsaugos nuo krintančių objektų sistemų (FOPS); c) keleivių sėdynių; d) vidaus triukšmo lygio; e) vairuotojo sėdynių; f) vairuotojo darbo erdvės ir vairavimo vietos prieigos; g) darbo velenų; h) pavaros dalių apsaugos; i) saugos diržų pritvirtinimo įtaisų; j) saugos diržų; k) vairuotojo apsaugos nuo objektų patekimo į kabiną (OPS); l) vairuotojo apsaugos nuo pavojingų cheminių medžiagų; m) operatoriaus vadovo. 109. Transporto priemonėms, sistemoms, sudedamosioms dalims ir atskiriems techniniams mazgams taikomi šiam tikslui numatyti reikalavimai, nurodyti 1 ir 2 dalyje, tokiu mastu, kaip šiame reglamente jie įvardyti taikytinais atitinkamai transporto priemonių kategorijai. 110. Remiantis 57 straipsniu Komisijai deleguojami įgaliojimai priimti deleguotus teisės aktus, kuriais nustatomi išsamūs techniniai reikalavimai, įskaitant bandymo procedūras ir ribines vertes, jeigu taikoma, 2 dalyje išvardytose srityse, siekiant užtikrinti aukšto lygio darbo saugą. 9 straipsnis Aplinkosauginio veiksmingumo reikalavimai 111. Gamintojai užtikrina, kad transporto priemonės būtų projektuojamos, konstruojamos ir surenkamos siekiant kuo labiau sumažinti poveikį aplinkai. 112. Gamintojai užtikrina, kad transporto priemonės, sistemos, sudedamosios dalys ir atskiri techniniai mazgai atitiktų šiuo reglamentu nustatytus atitinkamus reikalavimus, įskaitant reikalavimus dėl: a) išmetamų teršalų kiekio; b) išorės triukšmo lygio. 113. Taikomos Direktyvoje 97/68/EB[35] mobiliosioms mašinoms nustatytos ribinės vertės, procedūros ir išmetamųjų teršalų bandymų reikalavimai. 114. Transporto priemonėms, sistemoms, sudedamosioms dalims ir atskiriems techniniams mazgams taikomi šiam tikslui numatyti reikalavimai, nurodyti 1 ir 2 dalyje, tokiu mastu, kaip šiame reglamente jie įvardyti taikytinais atitinkamai transporto priemonių kategorijai. 115. Remiantis 57 straipsniu Komisijai deleguojami įgaliojimai priimti deleguotus teisės aktus, kuriais nustatomi išsamūs išorės triukšmo lygio, kaip nurodyta 2 dalies b punkte, ir patvirtintų variklių montavimo transporto priemonėje techniniai reikalavimai, įskaitant bandymo procedūras ir ribines vertes, jeigu taikoma, ir susijusios nuostatos dėl lankstumo, kaip nurodyta 2 dalies a punkte ir 3 dalyje, siekiant užtikrinti aukšto lygio aplinkosauginį veiksmingumą. IV SKYRIUS ES TIPO PATVIRTINIMO PROCEDŪROS 10 straipsnisES visos transporto priemonės tipo patvirtinimo procedūros 116. Gamintojas gali pasirinkti vieną iš šių procedūrų: a) pakopinis tipo patvirtinimas; b) vienapakopis tipo patvirtinimas; c) mišrus tipo patvirtinimas; d) daugiaetapis patvirtinimas. 117. Pakopinio tipo patvirtinimo procedūra – transporto priemonės patvirtinimo procedūra, kurios metu pakopomis gaunami visi su transporto priemone susijusių sistemų, sudedamųjų dalių ir atskirų techninių mazgų ES tipo patvirtinimo sertifikatai, ir kuri sudaro sąlygas paskutinėje pakopoje patvirtinti visą transporto priemonę. Vienapakopis tipo patvirtinimas – procedūra, kai visa transporto priemonė patvirtinama per vieną operaciją. Mišrus tipo patvirtinimas – pakopinio tipo patvirtinimo procedūra, pagal kurią visos transporto priemonės patvirtinimo baigiamajame etape suteikiami vienos arba kelių sistemų patvirtinimai, ir šioms sistemoms nebūtina išduoti ES tipo patvirtinimo sertifikatų. Daugiaetapio tipo patvirtinimo procedūra – procedūra, pagal kurią viena arba daugiau patvirtinimo institucijų paliudija, kad, atsižvelgiant į sukomplektavimo būklę, nesukomplektuotos arba sukomplektuotos transporto priemonės tipas atitinka tam tikras šio reglamento administracines nuostatas ir techninius reikalavimus. 118. Daugiaetapis tipo patvirtinimas suteikiamas nesukomplektuotos ar sukomplektuotos transporto priemonės tipui, kuris atitinka informaciniame aplanke pateiktą informaciją ir I priede išvardytus atitinkamuose teisės aktuose apibrėžtus techninius reikalavimus, atsižvelgiant į transporto priemonės sukomplektavimo būklę. 119. Tipo patvirtinimas dėl baigiamojo sukomplektavimo etapo suteikiamas tik patvirtinimo institucijai patvirtinus, kad suteiktas (-i) nesukomplektuotos transporto priemonės tipo patvirtinimas (-ai) liudija, kad baigiamuoju etapu patvirtinto tipo transporto priemonė atitinka visus techninius reikalavimus, kurie taikomi suteikiant sukomplektuotos transporto priemonės tipo patvirtinimą ir kurie taikomi minėtos transporto priemonės kategorijai. 120. Patvirtinimo procedūros pasirinkimas neturi poveikio taikomiems norminiams reikalavimams, kuriuos turi atitikti patvirtintas transporto priemonių tipas suteikiant visos transporto priemonės tipo patvirtinimą. 121. 54 straipsniu Komisijai suteikiami įgyvendinimo įgaliojimai, kad būtų nustatyti pavyzdžiai su išsamesne informacija apie priemones dėl tipo patvirtinimo procedūrų. 11 straipsnis Tipo patvirtinimo paraiška 122. Gamintojas pateikia patvirtinimo institucijai tipo patvirtinimo paraišką. 123. Dėl konkretaus transporto priemonės tipo gali būti pateikta tik viena paraiška ir ji gali būti pateikta tik vienoje valstybėje narėje. 124. Pateikiama atskira kiekvieno siekiamo patvirtinti tipo paraiška. 12 straipsnis Tipo patvirtinimo paraiškoje pateiktina informacija 125. Informaciniame dokumente, kaip nurodyta įgyvendinimo teisės aktuose, nustatyta, kokią informaciją turi pateikti pareiškėjas. Pareiškėjas pateikia patvirtinimo institucijai informacinį aplanką. Informacinį aplanką sudaro informacinis dokumentas ir visi duomenys, brėžiniai, nuotraukos ir kita jame turinti būti informacija. Tokią informaciją galima teikti popierine ar elektronine forma. Pagal 54 straipsnį Komisijai suteikiami įgyvendinimo įgaliojimai, kad būtų nustatyti informacinio dokumento ir informacinio aplanko pavyzdžiai. 126. Teikdamas tipo patvirtinimo paraišką gamintojas nurodo pasirinktą procedūrą pagal 10 straipsnio 1 dalies a–d punktus ir pateikia informacinį aplanką. 13 straipsnis Specifiniai reikalavimai dėl tipo patvirtinimo paraiškoje pateiktinos informacijos pagal skirtingas procedūras 127. Prie pakopinio tipo patvirtinimo paraiškos pridedamas informacinis aplankas ir visi tipo patvirtinimo sertifikatai, kurių reikalaujama pagal visus taikomus atskiruosius teisės aktus ir JT EEK taisykles ar EBPO normas, išvardytus I priede. Pagal I priede išvardytus taikytinus teisės aktus sistemos ar atskiro techninio mazgo tipo patvirtinimo atveju, patvirtinimo institucijai sudaroma galimybė susipažinti su susijusiu informaciniu aplanku iki bus suteiktas patvirtinimas ar bus atsisakyta jį išduoti. 128. Prie vienapakopio tipo patvirtinimo paraiškos pridedamas informacinis aplankas, kuriame pateikiama reikiama informacija, susijusi su I priede išvardytais teisės aktais. 129. Jeigu taikoma mišri tipo patvirtinimo procedūra, prie informacinio aplanko pridedamas vienas ar daugiau tipo patvirtinimo sertifikatų, kurių reikalaujama pagal kiekvieną taikomą atskirąjį teisės aktą ir JT EEK taisykles ar EBPO normas, išvardytus I priede, o jeigu tipo patvirtinimo sertifikatas nepateikiamas, aplanke turi būti reikiama informacija, kurios reikalaujama šio reglamento įgyvendinimo priemonėse ir kuri susijusi su I priede išvardytais teisės aktais. 130. Nepažeidžiant 1, 2 ir 3 dalių, daugiaetapio tipo patvirtinimo tikslais pateikiama ši informacija: a) pirmame etape – tos baigtai komplektuoti transporto priemonei reikalaujamo informacinio aplanko ir ES tipo patvirtinimo sertifikatų dalys, kurios susijusios su bazinės transporto priemonės sukomplektavimo būkle; b) antrame ir vėlesniuose etapuose – su esamu transporto priemonės gamybos etapu susijusios informacinio aplanko ir ES tipo patvirtinimo sertifikato dalys ir ES transporto priemonės tipo patvirtinimo sertifikato, išduoto per ankstesnį gamybos etapą, kopija; be to, gamintojas pateikia išsamią informaciją apie visus jo atliktus transporto priemonės pakeitimus ar papildymus. a ir b punktuose nurodyta informacija gali būti teikiama pagal 2 dalį. 131. Pagrįsdama savo prašymą, patvirtinimo institucija gali paraginti gamintoją pateikti visą papildomą informaciją, kurios reikia sprendimui dėl reikalingų bandymų priimti arba šių bandymų atlikimo sąlygoms palengvinti. 14 straipsnis Būtinosios ES sistemų, sudedamųjų dalių ar atskirų techninių mazgų tipo patvirtinimo procedūros Gamintojas pateikia paraišką patvirtinimo institucijai. Dėl konkrečios sistemos, sudedamosios dalies ar atskiro techninio mazgo tipo gali būti pateikta tik viena paraiška ir ji gali būti pateikta tik vienoje valstybėje narėje. Pateikiama atskira kiekvieno siekiamo patvirtinti tipo paraiška. V SKYRIUSES TIPO PATVIRTINIMO PROCEDŪRŲ VYKDYMAS 15 straipsnisBendrosios nuostatos 132. Patvirtinimo institucijos suteikia ES tipo patvirtinimą tik užtikrinusios, kad buvo įgyvendintos 19 straipsnyje nurodytos gamybos atitikties procedūros, ir jeigu transporto priemonės, sistemos, sudedamosios dalies ar atskiro techninio mazgo tipas atitinka taikomus reikalavimus. 133. ES tipo patvirtinimai suteikiamai pagal 16 ir 17 straipsnius. 134. Jeigu patvirtinimo institucija nustato, kad tam tikro tipo transporto priemonė, sistema, sudedamoji dalis ar atskiras techninis mazgas, nors ir pagaminti laikantis reikiamų nuostatų, kelia didelį pavojų kelių eismo saugai arba labai kenkia aplinkai ar visuomenės sveikatai, arba, traktorių atveju, kelia didelį pavojų darbo saugai, ji gali atsisakyti suteikti ES tipo patvirtinimą. Tokiu atveju ji nedelsdama išsiunčia kitų valstybių narių patvirtinimo institucijoms ir Komisijai išsamią bylą, kurioje paaiškina savo sprendimo priežastis ir pagrindžia savo išvadas. 135. ES tipo patvirtinimo sertifikatai numeruojami pagal suderintą sistemą. 136. Patvirtinimo institucija per 20 darbo dienų išsiunčia kitų valstybių narių patvirtinimo institucijoms ES transporto priemonės tipo patvirtinimo sertifikato kopijas (kartu su priedais) dėl kiekvieno jos patvirtinto transporto priemonės tipo. Popierinė kopija gali būti pakeista elektronine rinkmena. 137. Patvirtinimo institucija nedelsdama praneša kitų valstybių narių patvirtinimo institucijoms apie atsisakymą suteikti transporto priemonės patvirtinimą ar jo panaikinimą, nurodydama tokio sprendimo priežastis. 138. Patvirtinimo institucija kas tris mėnesius siunčia kitų valstybių narių patvirtinimo institucijoms per praėjusį laikotarpį jos suteiktų, pakeistų, atsisakytų suteikti ar panaikintų ES sistemos, sudedamosios dalies ar atskiro techninio mazgo tipo patvirtinimų sąrašą. 139. Kitos valstybės narės patvirtinimo institucijai paprašius, ES tipo patvirtinimą suteikusi patvirtinimo institucija per 20 darbo dienų nuo šio prašymo gavimo dienos jai išsiunčia atitinkamo ES tipo patvirtinimo sertifikato kopiją kartu su priedais. Popierinė kopija gali būti pakeista elektronine rinkmena. 140. Gavusi Komisijos prašymą patvirtinimo institucija pateikia Komisijai 5–8 dalyse nurodytą informaciją. 141. Patvirtinimo institucija paruošia informacinį paketą, kurį sudaro informacinis aplankas, bandymų protokolai ir visi kiti dokumentai, kuriais technikos tarnyba arba patvirtinimo institucija papildė informacinį aplanką vykdydamos savo funkcijas. Informacinį aplanką sudaro rodyklė, kurioje išvardytas informacinio paketo turinys, tinkamai sunumeruotas ar kitaip paženklintas aiškiai išskiriant visus puslapius; naudojamas dokumento formatas, leidžiantis nurodyti atskirus ES tipo patvirtinimo administravimo etapus, ypač peržiūros ir atnaujinimo datas. 16 straipsnis Specialiosios nuostatos dėl tipo patvirtinimo sertifikato 142. Tipo patvirtinimo sertifikato prieduose pateikiama: a) 15 straipsnyje nurodytas informacinis paketas; b) bandymų rezultatai; c) bendrovės darbuotojo (-ų), kuris (-ie) įgaliotas (-i) pasirašyti atitikties sertifikatus, vardas (-ai), pavardė (-ės) ir jo (jų) parašo (-ų) pavyzdys (-žiai) bei jo (-jų) einamų pareigų įvardijimas. 143. Tipo patvirtinimo sertifikatas išduodamas pagal šio reglamento įgyvendinimo teisės akte nustatytą pavyzdį. 144. Kiekvieno transporto priemonių tipo atveju patvirtinimo institucija: a) užpildo visas susijusias ES tipo patvirtinimo sertifikato dalis, įskaitant pridedamą bandymų rezultatų lapą, pagal šio reglamento įgyvendinimo teisės akte nustatytą tipo patvirtinimo sertifikato pavyzdį; b) sudaro informacinio paketo rodyklę; c) nedelsdama išduoda pareiškėjui užpildytą sertifikatą kartu su jo priedais. 145. Tuo atveju, jei pagal 26 straipsnį ES tipo patvirtinimo galiojimui buvo taikomi apribojimai, ar leista netaikyti tam tikrų teisės aktų nuostatų, ES tipo patvirtinimo sertifikate nurodomi tie apribojimai ar netaikymo atvejai. 146. Gamintojui pasirinkus mišraus tipo patvirtinimo procedūrą, patvirtinimo institucija informaciniame dokumente pateikia nuorodas į pagal norminius teisės aktus atliktų bandymų protokolus, jeigu šiuo atveju neturima ES tipo patvirtinimo sertifikato. Pagal 54 straipsnį Komisijai suteikiami įgyvendinimo įgaliojimai, kad būtų nustatytas tokio dokumento pavyzdys. 147. Jeigu gamintojas pasirenka vienapakopio tipo patvirtinimo procedūrą, patvirtinimo institucija nustato taikytinų reikalavimų ar teisės aktų sąrašą ir prideda šį sąrašą prie ES tipo patvirtinimo sertifikato. Pagal 54 straipsnį Komisijai suteikiami įgyvendinimo įgaliojimai, kad būtų nustatytas tokio sąrašo pavyzdys. 17 straipsnis Specialiosios nuostatos dėl sistemų, sudedamųjų dalių ar atskirų techninių mazgų 148. ES tipo patvirtinimas suteikiamas sistemai, kuri atitinka informaciniame aplanke pateiktą informaciją ir I priede nurodytame atitinkamuose teisės aktuose nustatytus techninius reikalavimus. 149. ES sudedamosios dalies ar atskiro techninio mazgo tipo patvirtinimas suteikiamas sudedamąjai daliai ar atskiram techniniam mazgui, kuris atitinka informaciniame aplanke pateiktą informaciją ir I priede nurodytuose atitinkamuose atskiruosiuose teisės aktuose nustatytus techninius reikalavimus. 150. Jeigu transporto priemonės sistemos tipo patvirtinimas taip pat apima sudedamąsias dalis ar atskirus techninius mazgus, kurie yra arba nėra skirti remontui, aptarnavimui ar techninei priežiūrai, nereikalaujama papildomo sudedamosios dalies ar atskiro techninio mazgo patvirtinimo, nebent tai numatyta I priede nurodytuose atitinkamuose teisės aktuose. 151. Jeigu sudedamoji dalis ar atskiras techninis mazgas atlieka savo funkciją ar pasižymi ypatinga savybe tik kartu su kitomis transporto priemonės dalimis, ir todėl atitiktį reikalavimams galima patikrinti tik tada, kai sudedamoji dalis ar atskiras techninis mazgas veikia kartu su minėtomis kitomis transporto priemonės dalimis, turi būti atitinkamai apribota tokios sudedamosios dalies ar atskiro techninio mazgo ES tipo patvirtinimo aprėptis. Tokiais atvejais ES tipo patvirtinimo sertifikate nurodomi jų naudojimo apribojimai ir specialios montavimo sąlygos. Kai tokią sudedamąją dalį ar atskirą techninį mazgą sumontuoja transporto priemonės gamintojas, transporto priemonės patvirtinimo metu patikrinama, ar laikomasi taikomų naudojimo apribojimų ar montavimo sąlygų.. 18 straipsnisES tipo patvirtinimui reikalaujami bandymai 152. Atitiktis šiame reglamente ir I priede nurodytuose teisės aktuose nustatytiems techniniams reikalavimams įrodoma tinkamais bandymais, kuriuos atlieka paskirtos technikos tarnybos. Šiuose teisės aktuose aprašytos bandymų procedūros ir nurodyta speciali įranga ir prietaisai, reikalingi šiems bandymams atlikti. 153. Gamintojas patvirtinimo institucijai pateikia tokį transporto priemonių, sudedamųjų dalių ar atskirų techninių mazgų skaičių, koks nustatytas atitinkamais teisės aktais reikalaujamiems bandymams atlikti. 154. Reikalaujami bandymai atliekami su patvirtintiną tipą atitinkančiomis transporto priemonėmis, sudedamosiomis dalimis ir atskirais techniniais mazgais. Tačiau susitaręs su patvirtinimo institucija, gamintojas gali pasirinkti tvirtintino tipo neatitinkančią transporto priemonę, sudedamąją dalį ar atskirą techninį mazgą, pasižyminčią keliomis nepalankiausiomis savybėmis, susijusiomis su reikalaujamu veikimo lygiu. Kad atrankos metu būtų lengviau priimti sprendimą, gali būti naudojami virtualaus bandymo metodai. 155. Gamintojo prašymu virtualaus bandymo metodai gali būti naudojami kaip 1 dalyje nurodytų bandymo procedūrų alternatyva ir gavus patvirtinimo institucijos pritarimą, kiek jie susiję su reikalavimais, nurodytais deleguotuose teisės aktuose, kurie priimti remiantis šiuo reglamentu. 156. Virtualaus bandymo metodai turi atitikti reikalavimus, nurodytus deleguotuose teisės aktuose, kurie priimti remiantis šiuo reglamentu. 157. Remiantis 57 straipsniu Komisijai deleguojami įgaliojimai priimti deleguotus teisės aktus, kuriuose nurodoma, dėl kurių reikalavimų gali būti naudojami virtualūs bandymai, ir kuriuose nustatomos tokių virtualių bandymų atlikimo sąlygos siekiant užtikrinti, kad gauti virtualių bandymų rezultatai būtų tokie pat reikšmingi kaip ir fizinių bandymų rezultatai. 19 straipsnis Gamybos atitikties užtikrinimo priemonės 158. ES tipo patvirtinimą suteikianti patvirtinimo institucija, prireikus bendradarbiaudama su kitų valstybių narių patvirtinimo institucijomis, imasi būtinų priemonių patikrinti, ar buvo imtasi reikiamų priemonių, užtikrinančių, kad gaminamos transporto priemonės, sistemos, sudedamosios dalys ar atskiri techniniai mazgai atitiktų patvirtintą tipą. 159. ES tipo patvirtinimą suteikusi patvirtinimo institucija, prireikus bendradarbiaudama su kitų valstybių narių patvirtinimo institucijomis, imasi būtinų priemonių patikrinti, ar toliau tinkamai laikomasi 1 dalyje nurodytų sąlygų ir ar gaminamos transporto priemonės, sistemos, sudedamosios dalys ar atskiri techniniai mazgai toliau atitinka patvirtintą tipą. Patikrinimas, kuriuo siekiama užtikrinti, kad transporto priemonės, sistemos, sudedamosios dalys ar atskiri techniniai mazgai atitiktų patvirtintą tipą, apsiriboja šio reglamento įgyvendinimo teisės aktuose nustatytomis procedūromis. Todėl ES tipo patvirtinimą suteikusi valstybės narės patvirtinimo institucija gali atlikti gamintojo patalpose, įskaitant gamybines patalpas, paimtų bandinių patikrinimus ar bandymus, nustatytus norminiais reikalavimais, taikomais ES tipo patvirtinimui. 160. Jei ES tipo patvirtinimą suteikusi patvirtinimo institucija nustato, kad 1 dalyje nurodytos priemonės netaikomos, kad nuo šių priemonių ar sutartų kontrolės planų labai nukrypstama, jas nustota taikyti ar jos nebelaikomos tinkamomis, net jei gamyba nenutraukta, ta patvirtinimo institucija imasi būtinų priemonių, siekdama užtikrinti, kad būtų tinkamai laikomasi gamybos atitikties procedūros, arba panaikina tipo patvirtinimą. VI SKYRIUS ES TIPO PATVIRTINIMO PAKEITIMAI 20 straipsnisBendrosios nuostatos 161. Gamintojas nedelsdamas informuoja ES tipo patvirtinimą suteikusią patvirtinimo instituciją apie bet kokius informacijos, esančios informaciniame pakete, pakeitimus. Ta patvirtinimo institucija, laikydamasi šiame skyriuje nustatytų taisyklių, nusprendžia, kuri procedūra turi būti taikoma. Jei būtina, pasikonsultavusi su gamintoju, ji gali nuspręsti, kad turi būti suteiktas naujas ES tipo patvirtinimas arba naujas individualus patvirtinimas. 162. ES tipo patvirtinimo pakeitimo paraiška pateikiama tik tai patvirtinimo institucijai, kuri suteikė pirminį ES tipo patvirtinimą. 163. Jei patvirtinimo institucija nustato, kad pakeitimui atlikti būtini nauji patikrinimai ar bandymai, ji apie tai informuoja gamintoją. 19 straipsnyje nurodytos procedūros taikomos tik jeigu remdamasi šiais patikrinimais ar bandymais patvirtinimo institucija nustato, kad ES tipo patvirtinimo reikalavimų tebesilaikoma. 21 straipsnisSpecialiosios nuostatos dėl transporto priemonių, sistemų, sudedamųjų dalių ar atskirų techninių mazgų 164. Jei pakeičiama informaciniame pakete nurodyta informacija ir nereikia pakartoti patikrinimų ar bandymų, pakeitimas įvardijamas „patikslinimu“. Tokiais atvejais patvirtinimo institucija prireikus išduoda patikslintą informacinio paketo puslapį, kiekvienas patikslintas puslapis pažymimas taip, kad būtų aiškiai matyti pakeitimo pobūdis ir pakartotinio išdavimo data. Laikoma, kad informacinio paketo atnaujinta redakcija kartu su išsamiu pakeitimų aprašu atitinka šį reikalavimą. 165. Pakeitimas įvardijamas „išplėtimu“, jei be 1 dalies nuostatų susiklosto kurios nors iš šių aplinkybių: a) reikalaujama tolesnių patikrinimų ar bandymų; b) pasikeitė informacija, esanti ES tipo patvirtinimo sertifikate, išskyrus jo priedus; c) pagal bet kurį iš teisės aktų, taikomų patvirtintam transporto priemonės tipui ar patvirtintai sistemai, sudedamąjai daliai ar atskiram techniniam mazgui, įsigalioja nauji reikalavimai. Tokiais atvejais patvirtinimo institucija išduoda patikslintą ES tipo patvirtinimo sertifikatą, kuriam išplėtimo patvirtinimo numeris priskiriamas didėjančia tvarka pagal jau anksčiau suteiktų išplėtimo patvirtinimų numerius. Patvirtinimo sertifikate aiškiai nurodoma išplėtimo priežastis ir pakartotinio išdavimo data. Kai išduodami iš dalies pakeisti puslapiai ar suvestinė atnaujinta redakcija, atitinkamai keičiama prie patvirtinimo sertifikato pridedamo informacinio paketo rodyklė, nurodant naujausio išplėtimo ar patikslinimo datą, arba atnaujintos redakcijos paskutinės suvestinės versijos datą. 22 straipsnisPakeitimų išdavimas ir pranešimas apie juos 166. Išplėtimo atveju atnaujinamos visos susijusios ES tipo patvirtinimo sertifikato dalys, jo priedai ir informacinio paketo rodyklė. Atnaujintas sertifikatas ir jo priedai nedelsiant išduodami pareiškėjui. 167. Patikslinimo atveju patvirtinimo institucija nedelsdama išduoda pareiškėjui atitinkamai patikslintus dokumentus ar suvestinę atnaujintą redakciją, įskaitant informacinio paketo patikslintą rodyklę. 168. Laikydamasi 15 straipsnyje nurodytų procedūrų, patvirtinimo institucija praneša apie ES tipo patvirtinimų pakeitimą kitų valstybių narių patvirtinimo institucijoms. VII SKYRIUS ES TIPO PATVIRTINIMO GALIOJIMAS 23 straipsnisGaliojimo pabaiga 169. ES tipo patvirtinimai išduodami neribotam laikui. 170. ES transporto priemonės tipo patvirtinimas nustoja galioti bet kuriuo iš šių atvejų: a) bet kurio teisės akto, taikomo patvirtintam transporto priemonės tipui, nauji reikalavimai tampa privalomi registruojant, parduodant ar pradedant eksploatuoti naujas transporto priemones, ir neįmanoma atitinkamai atnaujinti tipo patvirtinimo; b) visam laikui savanoriškai nutraukiama patvirtintos transporto priemonės gamyba; c) tipo patvirtinimas nustoja galioti dėl specialaus apribojimo remiantis 26 straipsniu. 171. Jeigu nustoja galioti tik vienas tipo variantas ar viena varianto versija, konkrečios transporto priemonės ES tipo patvirtinimas nustoja galioti tik tokiu mastu, kokiu jis susijęs su konkrečiu variantu ar versija. 172. Kai visam laikui nutraukiama konkretaus tipo transporto priemonių gamyba, gamintojas praneša apie tai patvirtinimo institucijai, suteikusiai tos transporto priemonės ES tipo patvirtinimą. Gavusi tokį pranešimą, ta institucija per 20 darbo dienų atitinkamai informuoja kitų valstybių narių patvirtinimo institucijas. 173. Nepažeidžiant 4 dalies, tais atvejais, kai ES transporto priemonės tipo patvirtinimas turi nustoti galioti, gamintojas apie tai praneša patvirtinimo institucijai, suteikusiai ES tipo patvirtinimą. Patvirtinimo institucija nedelsdama perduoda visą susijusią informaciją kitų valstybių narių patvirtinimo institucijoms, kad tam tikrais atvejais būtų galima taikyti 34 straipsnį. Tame pranešime visų pirma nurodoma gamybos data ir paskutinės pagamintos transporto priemonės identifikavimo numeris. VIII SKYRIUSATITIKTIES SERTIFIKATAS IR ŽYMENYS 24 straipsnisAtitikties sertifikatas 174. Gamintojas, kuris yra visos transporto priemonės tipo patvirtinimo turėtojas, pateikia atitikties sertifikatą popierine forma kartu su kiekviena pagal patvirtintą transporto priemonės tipą pagaminta baigta komplektuoti, nesukomplektuota ar sukomplektuota transporto priemone. Toks sertifikatas pristatomas pirkėjui nemokamai kartu su transporto priemone, jo pristatymas negali priklausyti nuo detalaus prašymo ar papildomai gamintojui pateiktos informacijos. 175. Gamintojas naudoja atitikties sertifikato pavyzdį, pateiktą įgyvendinimo priemonėse remiantis 54 straipsniu. 176. Jeigu su transporto priemonės pirkėju nebuvo sudarytas kitas susitarimas, atitikties sertifikatas sudaromas tos valstybės narės, kurioje nupirkta transporto priemonė, oficialiąja kalba. 177. Atitikties sertifikatas parengiamas taip, kad jo nebūtų įmanoma suklastoti. Todėl naudojamas popierius, apsaugotas spalvotais grafiniais ženklais arba gamintojo identifikavimo ženklo formos vandenženkliu. 178. Atitikties sertifikatas užpildomas visas ir jame neturi būti kitokių transporto priemonės naudojimo apribojimų, negu numatytieji norminiuose teisės aktuose. 179. Nesukomplektuotos ar sukomplektuotos transporto priemonės atveju gamintojas atitikties sertifikato antroje pusėje įrašo tik tuos elementus, kurie buvo pridėti ar pakeisti dabartiniu patvirtinimo etapu ir, jei taikoma, prie šio sertifikato prideda visus atitikties sertifikatus, pateiktus ankstesniu etapu. 180. Transporto priemonių, patvirtintų pagal 26 straipsnio 2 dalies nuostatas, atitikties sertifikato, kaip nustatyta šio reglamento įgyvendinimo teisės akte, antraštinėje dalyje pateikiama frazė "Baigtų komplektuoti/sukomplektuotų transporto priemonių tipas patvirtintas taikant Reglamento [...] [šis reglamentas] 26 straipsnį (laikinas patvirtinimas)“. 181. Pagal 28 straipsnį patvirtintų transporto priemonių atitikties sertifikato, kaip nustatyta įgyvendinimo teisės akte, antraštinėje dalyje pateikiama frazė „Mažomis serijomis pagamintų baigtų komplektuoti/sukomplektuotų transporto priemonių patvirtintas tipas“, šalia nurodomi pagaminimo metai ir eilės numeris nuo 1 iki ribinio skaičiaus, nurodyto II priedo 1 dalyje pateiktoje lentelėje, kuris pagal kiekvienų metų gamybą rodo, kelinta yra transporto priemonė atsižvelgiant į tiems metams numatytą gamybos apimtį. 182. Nepažeisdamas 1 dalies, gamintojas gali elektroninėmis priemonėmis perduoti atitikties sertifikate esančius duomenis ar informaciją valstybės narės registracijos institucijai. 183. Atitikties sertifikato dublikatą gali išduoti tiktai gamintojas. Ant sertifikato dublikato priekinės pusės turi būti aiškiai matomas žodis „dublikatas“. 25 straipsnis Tipo patvirtinimo ženklas 184. Sudedamosios dalies ar atskiro techninio mazgo, nepriklausomai nuo to, ar jie yra sistemos dalis, gamintojas ant kiekvienos sudedamosios dalies ar mazgo, atitinkančių patvirtintą tipą, pritvirtina ES tipo patvirtinimo ženklą, kurio reikalaujama pagal susijusius šiame reglamente numatytus deleguotus teisės aktus ar susijusias JT EEK taisykles, ar EBPO normas. 185. Jeigu ES tipo patvirtinimo ženklo nereikalaujama, gamintojas pritvirtina bent jau gamybinį prekės pavadinimą ar prekės ženklą ir tipo numerį ir identifikavimo numerį. 186. ES tipo patvirtinimo ženklas sudaromas pagal šio reglamento įgyvendinimo teisės aktuose pateiktą pavyzdį. IX SKYRIUS IŠIMTYS IR NAUJOS TECHNOLOGIJOS AR KONCEPCIJOS, NESUDERINAMUMAS SU DELEGUOTAIS TEISĖS AKTAIS ARBA JT EEK TAISYKLĖMIS 26 straipsnisIšimtys naujoms technologijoms ar naujoms koncepcijoms 187. Gamintojas gali teikti ES tipo patvirtinimo paraišką dėl sistemos, sudedamosios dalies ar atskiro techninio mazgo tipo, kuris pagamintas naudojant naujas technologijas ar pagal naujas koncepcijas, kurios nėra suderinamos su vienu ar daugiau teisės aktų ar reikalavimų, išvardytų I priede. 188. Patvirtinimo institucija suteikia 1 dalyje nurodytą ES tipo patvirtinimą, jeigu tenkinami visi šie reikalavimai: a) paraiškoje nurodomos priežastys, paaiškinančios, kodėl atitinkama sistema, sudedamoji dalis ar atskiras techninis mazgas neatitinka reikalavimų dėl jų technologijų ar koncepcijų; b) paraiškoje aprašyta naujų technologijų sauga ir poveikis aplinkai ir priemonės, kurių imtasi, kad būtų užtikrintas saugos ir aplinkosaugos lygis, kuris yra bent lygiavertis nustatytajam reikalavimais, dėl kurių siekiama išimties; c) pateikiami bandymų aprašai ir rezultatai, įrodantys, kad laikomasi b punkte nustatytos sąlygos. 189. Kol Komisija priims sprendimą dėl leidimo, patvirtinimo institucija gali suteikti tik tos valstybės narės teritorijoje galiojantį laikinąjį patvirtinimą transporto priemonės tipui, kuriam siekiama taikyti išimtį. Patvirtinimo institucija nedelsdama informuoja Komisiją ir kitas valstybes nares pateikdama bylą su 2 dalyje nurodyta informacija. 190. Kitos patvirtinimo institucijos gali nuspręsti pripažinti savo teritorijoje 3 dalyje nurodytą laikinąjį patvirtinimą. 191. Išimtis dėl naujų technologijų ar naujų koncepcijų suteikiama gavus Komisijos leidimą pagal 55 straipsnio 2 dalyje nurodytą procedūrą. 192. Prireikus sprendime dėl leidimo taip pat nurodoma, ar galiojimui taikomi kokie nors apribojimai. Visais atvejais patvirtinimo galiojimo trukmė – ne mažiau kaip 36 mėnesiai. Jei Komisija nusprendžia nesuteikti leidimo, patvirtinimo institucija nedelsdama praneša laikinojo tipo patvirtinimo, nurodyto 3 dalyje, turėtojui, kad laikinasis tipo patvirtinimas bus panaikintas praėjus šešiems mėnesiams nuo Komisijos sprendimo datos. Tačiau bet kurioje valstybėje narėje, kurioje buvo pripažintas laikinasis patvirtinimas, leidžiama registruoti, parduoti ir pradėti eksploatuoti transporto priemones, pagamintas laikantis laikinojo patvirtinimo prieš jo panaikinimą. 27 straipsnisBūtini veiksmai 193. Jeigu Komisija leidžia suteikti išimtį pagal 26 straipsnį, ji nedelsdama imasi būtinų priemonių, kad susiję deleguoti teisės aktai ar reikalavimai būtų suderinti su technologijų raida. Jeigu išimtis pagal 26 straipsnį yra susijusi su JT EEK taisykle, Komisija pasiūlo atitinkamos JT EEK taisyklės pakeitimą, laikydamasi pagal Pataisytą 1958 m. susitarimą taikomos tvarkos. 194. Kai tik atitinkami teisės aktai ar reikalavimai iš dalies pakeičiami, bet koks apribojimas, susijęs su išimtimi, panaikinamas. Jeigu nebuvo imtasi būtinų veiksmų suderinti deleguotus teisės aktus ar reikalavimus, išimties galiojimą, gavus patvirtinimą suteikusios valstybės narės prašymą, galima pratęsti Komisijos sprendimu, priimtu 55 straipsnio 2 dalyje nurodyta tvarka. X SKYRIUSMAŽOMIS SERIJOMIS GAMINAMOS TRANSPORTO PRIEMONĖS 28 straipsnisMažų serijų nacionalinis tipo patvirtinimas 195. Gamintojas gali pateikti prašymą dėl mažomis serijomis gaminamų transporto priemonių nacionalinio tipo patvirtinimo laikydamasis II priedo 1 dalyje nustatytų kiekybių apribojimų. Tokio patvirtinimo atveju nacionalinė institucija gali, jeigu turi tam pagrįstų priežasčių, netaikyti vienos ar daugiau nuostatų, pateiktų viename ar daugiau teisės aktų, išvardytų I priede, jeigu ji nustato alternatyvius reikalavimus. 196. 1 dalyje nurodyti alternatyvūs reikalavimai užtikrina tokį kelių eismo saugos, aplinkosaugos ir darbo saugos lygį, kuris yra kuo artimesnis lygiui, nustatytam atitinkamuose teisės aktuose, išvardytuose I priede. 197. Pagal šį straipsnį suteikiant transporto priemonių tipo patvirtinimą, pripažįstamos sistemos, sudedamosios dalys ar atskiri techniniai mazgai, kurių tipas patvirtintas pagal I priede išvardytus teisės aktus. 198. Tipo patvirtinimo sertifikate nurodoma išsamesnė informacija apie 1 dalyje apibrėžtus atvejus, kai leidžiama netaikyti tam tikrų nuostatų. Taikant šį straipsnį tipo patvirtinimo sertifikatas rengiamas pagal įgyvendinimo teisės aktuose nustatytą pavyzdį, bet jame nerašoma antraštė „ES transporto priemonės tipo patvirtinimas“. Tipo patvirtinimo sertifikatai numeruojami pagal šį reglamentą. 199. Tipo patvirtinimas galioja tik valstybės narės, kurios patvirtinimo institucija suteikė patvirtinimą, teritorijoje. 200. Tačiau, gamintojui paprašius, patvirtinimo institucija registruotu arba elektroniniu paštu išsiunčia tipo patvirtinimo sertifikato ir jo priedų kopiją gamintojo nurodytų valstybių narių patvirtinimo institucijoms. 201. Per 60 dienų nuo gavimo, gamintojo nurodytų valstybių narių patvirtinimo institucijos priima sprendimą dėl tipo patvirtinimo pripažinimo. Jos oficialiai praneša apie tą sprendimą pirmoje dalyje nurodytai patvirtinimo institucijai. 202. Tipo patvirtinimo neatsisakoma pripažinti, nebent patvirtinimo institucija turi pagrįstų priežasčių manyti, kad techninės nuostatos, pagal kurias buvo patvirtinta transporto priemonė, nėra lygiavertės jos techninėms nuostatoms. 203. Pareiškėjo, pageidaujančio parduoti, užregistruoti ar pradėti eksploatuoti transporto priemonę kitoje valstybėje narėje, prašymu patvirtinimą suteikusi patvirtinimo institucija pateikia pareiškėjui tipo patvirtinimo sertifikato kopiją su informaciniu paketu. Nacionalinė institucija leidžia parduoti, registruoti ar pradėti eksploatuoti šią transporto priemonę, nebent ji turi pagrįstų priežasčių manyti, kad techninės nuostatos, pagal kurias buvo patvirtinta transporto priemonė, nėra lygiavertės jos techninėms nuostatoms. XI SKYRIUS INDIVIDUALŪS PATVIRTINIMAI 29 straipsnisIndividualūs patvirtinimai 204. Individualaus patvirtinimo paraišką pateikia transporto priemonės gamintojas arba savininkas. Ją taip pat gali pateikti Bendrijoje įsisteigęs subjektas, veikiantis transporto priemonės gamintojo arba savininko vardu. 205. Pagal individualaus patvirtinimo procedūrą patvirtinimo institucijos paliudija, kad transporto priemonė atitinka susijusias administracines nuostatas ir techninius reikalavimus. 206. Individualus patvirtinimas taikomas konkrečiai transporto priemonei, nepaisant to, ar ji yra unikali, ar ne. 207. Individualaus patvirtinimo paraiška pateikiama daugiausia dėl 15 to paties tipo transporto priemonių. 208. Šis straipsnis taikomas transporto priemonėms, jeigu pateikiant individualaus patvirtinimo paraišką niekada nebuvo suteiktas administracinis leidimas jas pradėti eksploatuoti, kai jos identifikuojamos ir suteikiamas registracijos numeris, įskaitant laikiną ar trumpalaikę registraciją ar su profesine veikla susijusią registraciją, arba jos nebuvo pradėtos naudoti, arba tik buvo užregistruotos ar naudojamos mažiau negu šešis mėnesius. 30 straipsnis Individualaus patvirtinimo išimtys 209. Patvirtinimo institucija gali suteikti išimtį, kad transporto priemonei nebūtų taikomas reikalavimas dėl atitikties vienam ar daugiau teisės aktų, išvardytų I priede, jeigu patvirtinimo institucija nustato alternatyvius reikalavimus ir turi pagrįstų tokios išimties suteikimo priežasčių. Alternatyvūs reikalavimai turi užtikrinti tokį kelių eismo saugos, aplinkosaugos ir darbo saugos lygį, kuris yra kuo artimesnis lygiui, nustatytam atitinkamuose teisės aktuose, nurodytuose I priede. 210. Patvirtinimo institucijos neatlieka ardomųjų bandymų. Jos naudoja pareiškėjo pateiktą susijusią informaciją, parodančią, kad laikomasi alternatyvių reikalavimų. 211. Patvirtinimo institucijos pripažįsta sistemos, sudedamosios dalies ar atskiro techninio mazgo ES tipo patvirtinimą vietoje alternatyvių reikalavimų. 212. Patvirtinimo institucijos suteikia individualų patvirtinimą, jei transporto priemonė atitinka prie paraiškos pridėtą aprašą ir atitinka taikomus techninius reikalavimus, ir nedelsdamos išduoda individualaus patvirtinimo sertifikatą. Individualaus patvirtinimo sertifikato forma pagrįsta V priede pateikiamu ES tipo patvirtinimo sertifikato pavyzdžiu, ir jame pateikiama bent informacija, būtina norint užpildyti registracijos paraišką, remiantis Tarybos direktyva 1999/37/EB[36]. Individualaus patvirtinimo sertifikatuose nerašoma antraštė „ES transporto priemonės patvirtinimas“. Individualaus patvirtinimo sertifikate įrašomas atitinkamos transporto priemonės identifikavimo numeris. 31 straipsnisIndividualaus patvirtinimo galiojimas ir pripažinimas 213. Individualus patvirtinimas galioja tik valstybės narės, kurioje jis buvo suteiktas, teritorijoje. 214. Jeigu pareiškėjas pageidauja kitoje valstybėje narėje parduoti, registruoti ar pradėti eksploatuoti transporto priemonę, kuriai suteiktas individualus patvirtinimas, patvirtinimą suteikusi patvirtinimo institucija, gavusi prašymą, pateikia pareiškėjui techninių nuostatų, pagal kurias transporto priemonė buvo patvirtinta, sąrašą ir bet kurią kitą informaciją, kurioje išsamiai aprašytas techninių reikalavimų, kuriuos konkreti transporto priemonė atitinka, pobūdis. 215. Transporto priemonę, kuriai valstybės narės patvirtinimo institucija pagal 29 straipsnio nuostatas suteikė individualų patvirtinimą, kitos valstybės narės leidžia parduoti, registruoti ar pradėti eksploatuoti, nebent jos turi pagrįstų priežasčių manyti, kad techninės nuostatos, pagal kurias buvo patvirtinta transporto priemonė, nėra lygiavertės jų techninėms nuostatoms. 216. Transporto priemonės gamintojo arba savininko prašymu patvirtinimo institucija suteikia individualų patvirtinimą transporto priemonei, kuri atitinka šio reglamento nuostatas. Tokiu atveju valstybės narės pripažįsta individualų patvirtinimą ir leidžia parduoti, registruoti ir pradėti eksploatuoti transporto priemonę. 32 straipsnis Specialiosios nuostatos 217. Šio skyriaus nuostatos gali būti taikomos transporto priemonėms, kurių tipas buvo patvirtintas pagal šio reglamento nuostatas ir kurios buvo pakeistos prieš jas pirmą kartą registruojant ar pradedant eksploatuoti. 218. Šiame skyriuje nustatyta procedūra gali būti taikoma konkrečiai transporto priemonei įvairiais komplektavimo etapais laikantis daugiaetapio tipo patvirtinimo procedūros. 219. Šiame skyriuje nustatyta procedūra negali pakeisti tarpinio etapo laikantis įprastos daugiaetapio tipo patvirtinimo procedūros sekos ir negali būti taikoma siekiant gauti transporto priemonės pirmo etapo patvirtinimą. XII SKYRIUS REGISTRAVIMAS, PARDAVIMAS IR EKSPLOATAVIMO PRADŽIA 33 straipsnisTransporto priemonių registravimas, pardavimas ir eksploatavimo pradžia 220. Nepažeidžiant 36 ir 37 straipsnių nuostatų, transporto priemonės, kurių ES visos transporto priemonės tipo patvirtinimas yra privalomas arba kurių gamintojui toks tipo patvirtinimas suteiktas pagal šį reglamentą, registruojamos, parduodamos ar pradedamos eksploatuoti tik jeigu kartu su jomis pateikiamas galiojantis atitikties sertifikatas, išduotas remiantis 24 straipsniu. Jei tai nesukomplektuotos transporto priemonės, tokias transporto priemones parduoti leidžiama, bet valstybių narių kompetentingos institucijos gali neleisti atlikti jų nuolatinės registracijos arba neleisti pradėti jų eksploatuoti, kol transporto priemonės išlieka nesukomplektuotos. 221. Per vienerius metus užregistruotų, parduotų ar pradėtų eksploatuoti mažomis serijomis gaminamų transporto priemonių skaičius neturi viršyti II priedo 1 dalyje nurodyto vienetų skaičiaus. 222. 1 dalis netaikoma transporto priemonėms, skirtoms naudoti karinėms pajėgoms, civilinei apsaugai, priešgaisrinei apsaugai ar viešosios tvarkos tarnyboms, arba transporto priemonėms, kurių tipas patvirtintas pagal 28 ar 32 straipsnius. 34 straipsnis Serijos pabaigos transporto priemonių registravimas, pardavimas ir eksploatavimo pradžia 223. Laikantis II priedo 2 dalyje nustatytų apribojimų ir 2 dalyje nustatytų laiko apribojimų, transporto priemonės, atitinkančios transporto priemonių tipą, kuriam suteiktas ES tipo patvirtinimas nebegalioja, gali būti registruojamos, parduodamos ir pradedamos eksploatuoti. Pirma pastraipa taikoma Sąjungos teritorijoje tik toms transporto priemonėms, kurioms jų gamybos metu galiojo ES tipo patvirtinimas, bet kurios nebuvo užregistruotos ar pradėtos eksploatuoti prieš to ES tipo patvirtinimui nustojant galioti. 224. 1 dalis taikoma baigtoms komplektuoti transporto priemonėms dvylika mėnesių nuo tos dienos, kai baigėsi ES tipo patvirtinimo galiojimas, o sukomplektuotoms transporto priemonėms – aštuoniolika mėnesių nuo tos dienos. 225. Gamintojas, kuris norėtų pasinaudoti 1 dalies nuostatomis, pateikia prašymą kiekvienos valstybės narės, susijusios su atitinkamos transporto priemonės eksploatavimo pradžia, kompetentingai institucijai. Prašyme turi būti nurodytos techninės ar ekonominės priežastys, dėl kurių tos transporto priemonės negali atitikti naujų techninių reikalavimų. Atitinkamos kompetentingos institucijos per tris mėnesius nuo tokio prašymo gavimo nusprendžia, ar leisti tokias transporto priemones – ir kokį jų skaičių – registruoti savo teritorijoje. 226. Valstybės narės užtikrina, kad transporto priemonių, kurios pagal šiame straipsnyje nustatytą tvarką turi būti užregistruotos arba pradėtos eksploatuoti, skaičius būtų veiksmingai stebimas. 227. Šis straipsnis taikomas tik nutraukimui dėl tipo patvirtinimo galiojimo pasibaigimo 23 straipsnio 2 dalies a punkte nurodytomis aplinkybėmis. 35 straipsnis Sudedamųjų dalių ir atskirų techninių mazgų pardavimas ir eksploatavimo pradžia 228. Sudedamosios dalys ir atskiri techniniai mazgai gali būti parduodami ir pradedami eksploatuoti tik jeigu atitinka susijusių teisės aktų, išvardytų I priede, reikalavimus ir yra tinkamai paženklinti pagal 25 straipsnį. 229. 1 dalis netaikoma sudedamosioms dalims ar atskiriems techniniams mazgams, kurie pagaminti arba suprojektuoti būtent naujoms transporto priemonėms, kurioms netaikomas šis reglamentas. 230. Nukrypstant nuo 1 dalies, valstybės narės gali leisti parduoti ir pradėti eksploatuoti sudedamąsias dalis ar atskirus techninius mazgus, kuriems taikant 26 straipsnį išimties tvarka netaikoma viena ar daugiau šio reglamento nuostatų arba kurie yra skirti montuoti transporto priemonėse, kurių patvirtinimai, suteikti pagal 28 ar 29 straipsnius, susiję su atitinkama sudedamąja dalimi ar atskiru techniniu mazgu. 231. Nukrypstant nuo 1 dalies ir jeigu šiame reglamente nenustatyta kitaip, valstybės narės gali leisti parduoti ir pradėti eksploatuoti sudedamąsias dalis ar atskirus techninius mazgus, skirtus montuoti transporto priemonėse, kurioms, jas pradėjus eksploatuoti, nebuvo taikomas šio reglamento arba Direktyvos 2003/37/EB reikalavimas turėti ES tipo patvirtinimą. XIII SKYRIUS APSAUGOS SĄLYGOS 36 straipsnisTransporto priemonės, sistemos, sudedamosios dalys ar atskiri techniniai mazgai, atitinkantys šį reglamentą 232. Jeigu nacionalinė institucija nustato, kad naujos transporto priemonės, sistemos, sudedamosios dalys arba atskiri techniniai mazgai, nors ir atitinkantys taikomus reikalavimus arba tinkamai pažymėti, kelia rimtą pavojų kelių eismo saugai ar labai kenkia aplinkai ar visuomenės sveikatai, ar, jeigu tai traktoriai, kelia rimtą pavojų darbo saugai, ta nacionalinė institucija gali ne ilgesniam kaip šešių mėnesių laikotarpiui atsisakyti užregistruoti tokias transporto priemones arba gali uždrausti parduoti ar pradėti eksploatuoti tokias transporto priemones, sudedamąsias dalis ar atskirus techninius mazgus savo teritorijoje. Tokiais atvejais atitinkama nacionalinė institucija nedelsdama apie tai praneša gamintojui, kitų valstybių narių nacionalinėms institucijoms ir Komisijai, nurodydama priežastis, kuriomis grindžiamas jos sprendimas, ir pirmiausia nurodydama, ar šis sprendimas priimtas dėl vieno iš šių atvejų: a) dėl atitinkamų teisės aktų trūkumų; b) dėl neteisingo susijusių reikalavimų taikymo. 233. Siekdama parengti sprendimą, Komisija kuo greičiau konsultuojasi su suinteresuotosiomis šalimis ir pirmiausia su tipo patvirtinimą suteikusia patvirtinimo institucija. 234. Jeigu 1 dalyje nuodytos priemonės grindžiamos atitinkamų teisės aktų trūkumais, Komisija imasi šių priemonių: a) deleguotų teisės aktų atveju Komisija juos atitinkamai iš dalies pakeičia; b) JT EEK taisyklių atveju Komisija siūlo atitinkamų JT EEK taisyklių būtinų pakeitimų projektus, laikydamasi pagal Pataisytą 1958 m. susitarimą taikytinos tvarkos. 235. Jeigu 1 dalyje nuodytos priemonės grindžiamos neteisingai taikomais atitinkamais reikalavimais, Komisija imasi tinkamų veiksmų užtikrinti, kad susijusi patvirtinimo institucija laikytųsi tokių reikalavimų. Apie tokius veiksmus pranešama visų valstybių narių patvirtinimo institucijoms. 37 straipsnis Transporto priemonės, sistemos, sudedamosios dalys ar atskiri techniniai mazgai, neatitinkantys patvirtinto tipo 236. Jeigu atitikties sertifikatą turinčios arba patvirtinimo ženklu pažymėtos naujos transporto priemonės, sistemos, sudedamosios dalys ar atskiri techniniai mazgai neatitinka tipo, kurį patvirtino ES tipo patvirtinimą suteikusi nacionalinė institucija, ši institucija imasi reikiamų priemonių, įskaitant tipo patvirtinimo panaikinimą, siekdama užtikrinti, kad gaminamos transporto priemonės, sistemos, sudedamosios dalys ar atskiri techniniai mazgai vėl atitiktų patvirtintą tipą. Apie priemones, kurių ėmėsi, ji per 20 darbo dienų praneša kitų valstybių narių patvirtinimo institucijoms. 237. Taikant 1 dalį nukrypimai nuo ES tipo patvirtinimo sertifikato ar informacinio paketo informacijos laikomi patvirtinto tipo neatitiktimi. Transporto priemonė nelaikoma nukrypusia nuo patvirtinto tipo, jeigu atitinkamuose norminiuose teisės aktuose nuokrypis leidžiamas ir jeigu šio leidžiamo nuokrypio laikomasi. 238. Jeigu kitos valstybės narės nacionalinė patvirtinimo institucija įrodo, kad atitikties sertifikatą turinčios arba patvirtinimo ženklu pažymėtos naujos transporto priemonės, sudedamosios dalys ar atskiri techniniai mazgai neatitinka patvirtintojo tipo, ji gali prašyti, kad ES tipo patvirtinimą suteikusi nacionalinė institucija patikrintų, ar gaminamos transporto priemonės, sistemos, sudedamosios dalys ar atskiri techniniai mazgai vis dar atitinka patvirtintą tipą. Gavusi tokį prašymą, ES tipo patvirtinimą suteikusi nacionalinė institucija kuo greičiau ir ne vėliau kaip per 60 darbo dienų nuo prašymo datos imasi reikiamų veiksmų. 239. Patvirtinimo institucija paprašo nacionalinės institucijos, suteikusios sistemos, sudedamosios da